26-06-2020, 10:14 44 Ўқиш режими + -\nҒарб олимларининг Ислом маданияти\nТарихдан маълумки, аввалги мусулмонлар ер юзиди тарқалиб, ўзлари борган жойлардаги халқларга Ислом даъватини етказганлар. Шу билан бир вақтда ўша юртларда ривожланган илм-фан, маданият ва санъат соҳаларини ўрганганлар. Уларнинг илмга бўлган қизиқишларн ушбу нарсалар ёзиб қолдирилган манбаларни ўрганишга ундаган. Бошқаларга ўхшаб, мусулмонлар ўзлари кириб борган юртлардаги илмий китобларни куйдириб, йўқ қилиб юбормаганлар, балки уларни тўплаб, катта-катта илмий марказлар қурганлар. Шу китоблар ёзилган тилларни билувчи кишиларни ёрдамга чақириб, уларни таржима қилдирганлар. Таржимонларга эса қилган ишларн учун жуда катта микдорда мол-дунё берганлар. Сўнгра ўша китобларни ўқиб-ўрганишга ва ҳаётга татбиқ қилишга бел боғлаганлар. Бу улкан ишларда уларга мусулмон подшоҳлар, амирлар ва давлатмандлар яқиндан ёрдам беришган.\nШундай қилиб, грек ва римликлардан сўнг илмда пешқадамлик мусулмонлар қўлига ўтган. Уларнинг олий ўқув юртлари барча халқлар учун фойда ва илм оладиган марказга айланган. Мусулмонлар табобатчилик, кимё, табиий фанлар, математика ва бошқа илмларнинг ривожланишига улкан ҳисса қўшганлар. Қуйида баъзи ғарб олимларининг бу ҳақдаги фикрларини эътиборингизга ҳавола қиламиз.\nНью-Йорк дорилфунунининг профессори Драбер ўзининг «Илм ва дин ўртасидаги тортишув» номли китобида шундай дейди:\n«Мусулмонларнинг илм билан шуғулланишлари 638 йили Искандария шаҳрини қўлга олганларидан сўнг бошланган. Яъни Муҳаммад пайғамбарнинг вафотидан 6 йил ўтгандан сўнг. Шу вақтдан бошлаб икки аср ўтмай,\nулар грекларнинг барча илмий китобларини чуқур ўргандилар ва тўғри баҳоладилар. 813 йили Маъмун халифа бўлганидан сўнг Бағдод шаҳри ер юзидаги илм пойтахтига айланди. Бу халифа Бағдодга беҳисоб китоблар тўплади, уламоларни йиғди ва упарга зўр ҳурмат кўрсатди».\nМуаллиф мусулмонларнинг табиий илмлардаги асарларини санаб бўлгандан кейин шундай дейди: «Агар биз бу улкан илмий ҳаракатнинг барча асарларини санайдиган бўлсак, китобимизнинг чегарасидан чиқамиз. Мусулмонлар қадимги илмларни жуда ҳам ривожлантирдилар. Шу билан бирга, ўзларидан аввал маълум бўлмаган плмларни кашф этдилар».\nДрабер бошқа бир жойда шундай дейди: «Мусулмонларнинг дорилфунунлари европалик толиби илмлар учун доимо очиқ эди. Европалик подшоҳлар даволаниш учун мусулмонларнинг диёрларига борар эдилар».\nПрофессор Седилат ўзининг «Араблар тарихи» номли китобида шундай ёзади: «Мусулмонлар ўрта асрларда илм, фан ва фалсафада ягона эдилар. Улар бу нарсаларни қадамлари қаерга етса, ўша ерларга тарқатдилар. Бу нар- салар улар орқали Европада ҳам тарқалди. Европанинг уйғониши ва тараққиётининг асосий сабабчилари ҳам мусулмонлардир».\nСоциолог профессор Гюстав Лебон ўзининг «Араблар тамаддуни» номли китобида шундай дейди: «Шарқ форс, рим ва бошқа кўплаб халқларга бўй- сунган. Бу халқларнинг сиёсий таъсири кучли бўлса ҳам, маданий таъсири бўлмаган. Форс, рим ва бошқа халқларнинг Шарқда қила олмаган ишларини араблар тезда ва ҳеч бир мажбур қилмасдан амалга оширдилар. Улар Мисрда нимани амалга оширган бўлсалар, устида байроқлари ҳилпираб турган Африка, Сурия, Форс каби бошқа юртларда ҳам амалга оширдилар. Улар йўл-йўлакай кириб ўтган Ҳиндистонда ҳам улкан таъсирларини қолдирдилар. Ҳатто фақат савдо учун қадамлари етган Хитойга ҳам улкан таъсир кўр- сатдилар. Тарихда араблардан бошқа ҳеч бир халқ бундай зўр таъсирга эга бўлмаган. Араблар билан алоқада бўлган халқлар уларнинг маданиятини қабул қилганлар. Арабларнинг Шарққа кўрсатган таъсири фақат диёнат, тил ва санъат билан чегараланиб қолмай, балки уларнинг илмий, маданий таъсирлари ҳам улкан бўлган. Араблар Ҳиндистон ва Хитой билан бўлган алоқалари давомида кўпгина илмий-маърифий таъсирларни қолдирганлар. Европаликлар эса бу нарсаларни нотўғри баҳолаб, «Ҳиндистон ёки Хитой илми ва маърифати» деб атайдилар.\nАрабларнинг Шарққа кўрсатган таъсири улуғ бўлганидек, Ғарбга ҳам жуда катта таъсир кўрсатган. Европа цивилизацияси араблар олдида қарздордир. Арабларнинг Ғарбга кўрсатган таъсирини араблар ўз цивилиза- циясини Европага киритишларидан аввал у ерда аҳвол қандай бўлганини англамай туриб баҳолаш қийин. Агар милодий IX асрга қайтадиган бўлсак, бу вақтда арабларнинг Андалусиядаги (Испания) маданияти ўз чўққисига чиққан эди. Бу вақтда Ғарбдаги маданият ўчоқлари ваҳший феодал помешчикларнинг қароргоҳлари ҳисобланиб, улар ўзларининг саводсизликларини ҳис қилгунларича анча вақт ўтди. Фақат ХI-ХII асрлардагина илмга рағбат пайдо бўлди. Европада устидан жаҳолат кафанини олиб ташлашни хоҳловчи одамлар пайдо бўлиб, улар араблар томон юзландилар».\nПрофессор Либри шундай деган эди: «Агар тарих саҳнасида араблар пайдо бўлмаганида, Европанинг уйғониши бир неча асрларга орқага сурилар эди. Арабларнинг таржималари Европа дорилфунунларида олти аср давомида ягона ўқув қўлланмаси бўлиб келган. Айтиш мумкинки, арабларнинг баъзи бир илмларга таъсирлари - мисол учун, тиббиётга- ҳозиргача давом этиб келмоқда. Ибн Синонинг китоблари ўтган асрнинг охирларида шарҳ қилинди».\nЮқоридаги гаплар европалик олимларнинг гаплари пўлиб, уларни келтиришдан мақсад шуки, Ислом жамики инсониятни тараққиётга чорлайди ва албатта, у Аллоҳнинг динидир. Ислом инсон зоти ўйлаб чиқарган нарса эмас.


ҲУКМДОРНИ КИМ “ОТДАН ТУШИРДИ?” — Ishonch Gazetasi\nҲУКМДОРНИ КИМ “ОТДАН ТУШИРДИ?”\nЗаминимиз дунёга машҳур бўлган олиму донишмандлари билан ажралиб туради. Улардан бири Абу Райҳон Беруний ўзининг бебаҳо илмий мероси, дунё фанига, тамаддунига қўшган ҳиссаси билан эътироф этилади. Аллома ёшлигидан илм билан машғул бўлган. Беруний Маъмун академияси, ўз вақтида «Дорул ҳикма» деб аталган фан масканига раҳбарлик қилган. Умид Бекмуҳаммаднинг мақоласида бобокалонимиз хақидаги кўпгина қизиқарли маълумотларга эга бўласиз.\nТан олиш керак, буюк аллома Берунийнинг кўпгина илмий мероси, дунё фанига, тамаддунига қўшган ҳиссаси эътироф этилган бўлса-да, исмининг маъноси бўйича аниқ бир тўхтам йўқ… Абдулкарим ас-Самъоний «Китоб ал-ансоб» асарида: «Беруний деган нисба Хоразмнинг ташқари қисмига оиддир. Кимки шаҳардан ташқарида туғилган бўлса, бундай одамни «фалончи беруний» дейдилар. Мунажжим Абу Райҳон шундай нисба билан машҳурдир» дея ёзиб ўтганди.\nЯъни, Берунийнинг болалик ва ёшлиги айнан ана шундай фан сирларини эгаллаш учун имкон бор даврга тўғри келди. Аммо ўша вақтда туғилган банда борки, Беруний даражасига етолмадики, бу ҳам яратганнинг Абу Райҳонга қилган иноятидандир.\nАраб тилини ўрганиш нисбатан машаққатроқ эди. Аммо Беруний буни ўзидек илмга тиришқоқ инсонлар учун эмас, авомлар учун қийин кечганини таъкидлайди: «Араб ёзувининг катта нуқсони — унда шаклан бир-бирига ўхшаш ҳарфларнинг мавжудлигидир. Бу ҳарфларни бир-биридан ажратиш учун зеру забарлар ва флексия(сўз ўзагидаги товушларнинг алмашинуви орқали янги сўз ва грамматик формаларнинг ясалиши) белгилари қўйилади. Агар булар олиб ташланса, сўз маъноси бузилиб қолади». Вақт ўтиб, Беруний Ҳиндистонда яшаб санскрит тилиниям ўрганиш имконига эга бўлди.\n«Дарёларнинг доим денгизга қуйилиши унинг сувига таъсир кўрсатмаганидек, амал ва лаззат ҳақиқий илм олувчига таъсир кўрсата олмаслиги керак». Буюк аллома Абу Райҳон Беруний ҳазратлари бу сўзлари билан илм дарёсида эркин суза оладиган киши кучли тўлқинларга дуч келишига қарамай, ўз мақсадига барибир етажагига ишора қилган эди…\n…Ривоят қилишларича, бир куни Хоразм шоҳи Маъмун отда олимнинг ҳужраси остонасига келиб, уни йўқлайди. Аммо Беруний ҳадеганда ташқарига чиқавермайди. Шунда сабри чидамаган шоҳ от жиловини тўғри ҳужра томонга буриб, уловдан энди тушмоқчи бўлиб турганида, олим ҳужрадан чиқади ва узр сўрайди. Шунда ҳукмдор:\nБир пайтлари Ғазнавийлар сулоласи даврида гуллаб-яшнаган шаҳар ҳозирда ғариб бир масканга айланиб қолган. Тарихдан аёнки, Ғазна тўғрисидаги дастлабки маълумотлар VII асрга оид манбалардан маълум. X-XI асрларда Ғазнавийлар давлатининг пойтахти бўлган ушбу шаҳар Шарқнинг савдо, илму фан гуллаб-яшнаган маркази даражасига етган. «Бобурнома»да муаллиф ёзганидек, «Яна бир Ғазна вилоятидир. Сабуктагин бирла Султон Маҳмуднинг ва авлодининг пойтахти Ғазна экандур. Қобул узумидан Ғазна узуми яхшироқ бўлур. Қовуни ҳам Қобул қовунидан ортуқроқдур. Олмаси ҳам яхши бўлур. Экини бисёр пурмашаққатдур. Ҳар миқдор ерким, экарлар, юзига тамом янги туфроқ ҳар йил киюурлар… Ғазнанинг оқ кийиги ва қулони бўлур. Ғазнанинг оқ кийигича семиз кийик кам ерда бўлғай…».\nУрганч давлат университети ўқитувчиси\n2019 йил 12 март, 20-21-сонлар


Емлеўханада 3 жасты қарсы алған Шахнозаның туўылған күни белгиленди – Kar24.uz\n09.03.2020 48 views0\n2017-жыл март айының 9-сəнесинде дүньяға келген, ҳəзирги күнде «Ақ қан» (Лейкоз) кеселлиги менен гүресип атырған Шахноза Муратбаева 9-март күни үшинши бəҳəрин қарсы алмақта.\nТилекке қарсы, Шахнозаны туўылған күни менен қутлықлаў ушын үйине емес емлеўханаға бардық. Қолларымыздағы ҳəр қыйлы кеўлимизден шығарған саўғаларымызды көрип баста жатырқады, соң үйренискеннен кейин қуўанды. Оның қуўанғанын көрип бизде қуўандық. Ата-ананың кеўлин көтеретуғын ең уллы нəрсе бул перзентиниң қуўанышы. Ата-анасының қуўанғаны да өз алдына.\nАзғана болсада Шахнозаға ҳəм оның ата-анасына қуўаныш бағышлаған болсақ бахытлымыз. Халқымызда “Саўап исти ҳəр ким ҳəр күни ислеўи керек”, деген жақсы гəп бар. Сол ушын саўап ислеўде ҳеш қашан шаршамағаймыз. Шахнозаға жəне бир тилегим: 2021-жылы 9-март күни сени қутлықлаў ушын емлеўханаға емес “Өз үйи”ңе барғаймыз.\nХожелидеги байрам: тилеклер, саўғалар, саз-сәўбет ҳәм әжайып дастурхан


BBC Uzbek - Mintaqa - 'Бин Лодин' ортидан Тожикистон бозорларидан 'Путин' ҳам йўқолди\n'Бин Лодин' ортидан Тожикистон бозорларидан 'Путин' ҳам йўқолди\nСўнгги янгиланиш 2 ноябр 2012 - 10:22 GMT\nТожикистондаги бозор ва дўкон расталаридан кутилмаганда маҳаллий аҳоли орасида урф бўлган ва хорижий сиёсатчилар номига аталган матолар йўқолиб қолган\nТожикистондаги бозор ва дўкон расталаридан кутилмаганда маҳаллий аҳоли орасида урф бўлган ва хорижий сиёсатчилар номига аталган матолар йўқолиб қолган.\nЭнг қизиғи, сотувчилар бунинг сабабини ҳозир "Путин" урфда эмаслиги, "Ал-Қоида" тармоғи раҳбарининг ўлдирилгани ва "Медведев"нинг эса, Тожикистон бозорларида харидоргир бўла олмагани билан изоҳлашмоқда.\nАммо, гапнинг дангалига кўчадиган бўлсангиз, тужжорларга кўра, бунга бозорларни "сиёсийлаштирмаслик" ва матоларни номдор сиёсатчиларнинг исмлари билан атамасликка оид огоҳлантириш сабаб бўлган.\nЛекин фақат Тожикистон Президенти Имомали Раҳмон бундан мустасно экан. Яъни бугун истаган харидор тожик бозорларидан "Имомали қошлари" ва "Имомали кўзлари"ни сотиб олиши мумкин.\nЯқиндаги тожик модапарастлари орасида урф бўлган кузбоп матони сўрарканман, "Ельцин" ва "Горбачевнинг кўз ёшлари"ни эслайман. "Путин" ҳозир сотувда йўқ. Урфдан чиққан", дейди менга маҳаллий сотувчилардан бири Зебо.\nДушанбе бозорида нима учун ёрқин қаҳварангдаги бу матонинг халқ орасида Россия президентининг номи билан аталиб кетганини ҳеч ким билмайди. Аммо бу матонинг ўзига хослиги - ранги, нархининг кишини чақадиган эмаслиги ва мустаҳкамлигида.\nАммо ҳар янги мавсумда бозору дўкон расталарида "Путин" номи остида пайдо бўлувчи матолар ўзгариб туради. Сотувчиларга кўра, "Путин" шарафига аталган бундан аввалги матолар ҳам ўзининг сифати, ишончлилиги ва тез сотилиб кетиши билан ажралиб турган.\nАгар сўнгги огоҳлантиришга қаралса, сиёсатчиларнинг номларига қараб, мато танлайдиганларнинг бу йилги куз-қиш мавсумида ҳафсалалари пир бўладиган кўринади.\n"Мен ўн йилдан буён бозорда латта-путта сотаман. Шунинг учун ҳамма матоларни беш қўлдек биламан", дейди Душанбе бозорларидан бирида сотувчилик қилувчи Насиба. - "Ельцин", "Горбачев кўз ёшлари", "Бин Лодин" ва албатта, "Путин"ни ҳам яхши эслайман. Таниқли одамларнинг исмлари билан аталган матолар тез сотилиб кетарди. Харидорларга эса, ўзларига зарур матони топишлари осон эди. Энди эса, бизга матоларимизни сиёсатчиларнинг номлари билан аташни тақиқлашди".\nСотувчиларнинг таъкидлашларича, бозор раҳбарияти билан сан-манга бормаслик учун, бу каби оғзаки буйруққа итоат этишга мажбурлар.\nОммабоп "Бин Лодин"\nМатоларни таниқли сиёсатчилар, артистлар ва фильмлар номи билан аташ Тожикистонда қарийб анъанага айланиб улгурган\nТожикистон бозорларида сотилаётган аксарият матолар Бирлашган Араб Амирликлари ва Хитойдан олиб келинади. Тожикистонга келтирилгунча исмсиз бўлган бу матоларга Душанбеда турли номлар ўйлаб топилади.\nМатоларни таниқли сиёсатчилар, артистлар ва фильмлар номи билан аташ Тожикистонда қарийб анъанага айланиб улгурган. Бу харидорга матоҳингизни ўтказишнинг энг қойилмақом йўли.\nМаҳаллий тужжорлар, шунинг учун ҳам, ўзларининг товарларига жарангдор ва тез ёдда қоладиган номлар ўйлаб топишади. Айниқса, халқнинг тилида бўлган номлар уларга ниҳоятда қўл келади.\nМисол учун, Тожикистонда россиялик сиёсатчиларга муносабат ўзгача. Шу боис бўлса керак, ўз вақтида уларнинг номлари билан аталган матолар Тожикистон бозорларида тиқилиб кетганди.\nАммо, дейлик, АҚШ президентлари ҳақида бундай деб бўлмайди: масалан, "Обама" тожик бозорларида ўз ўрнини топа олмади.\n"Россия бизга яқин, тожиклар рус тилини тушунишади. Россия телеканалларини томоша қилишади. Шунинг учун ҳам, матоларнинг Россия сиёсатчилари номи билан аталишининг ҳеч бир ҳайратланарли ери йўқ, - дейди маҳаллий тадбиркор Хуршид Камолов. - Россияда яна миллионлаб тожик муҳожирлари ишлашади. Америка бўлса, биздан жуда йироқ".\nФақатгина қора рангли синтетик "Бин Лодин" матоси бундан мустасно. "Бин Лодин" оз вақтга бўлса-да, Тожикистон бозорларида россиялик сиёсатчиларни ортда қолдиришга муваффақ бўлганди.\nТожикистонда матоларга талаб катта. Дейлик, урф-одатларга мувофиқ, бўлажак келиннинг сепида қиммат ва кўзга ташланиб турувчи матолардан тикилган ўнлаб либослар бўлмаса, ҳисобга кирмайди.\nКуёв томон ҳам келинга ўнлаб қимматбаҳо матолар ва тайёр либослар жўнатиши лозим кўрилади.\nНикоҳ тўйидан кейин келиннинг 40 кун ана шу либосларда юриши жоиз кўрилади.\nШаҳарларда сал истисно бўлиши мумкин, аммо қишлоқларда бу анъанага қаттиқ амал қилинади.\nҚиммат матоларнинг бир метри 50 АҚШ долларигача бориши мумкин. Битта либос учун 3 метр мато лозим бўлади.\nЎртача маош 80 АҚШ доллари атрофида бўлган Тожикистонда бу одамларни қанчалик қийин аҳволда қолдиришини англаб етиш учун эса, ортиқча тасаввурга берилишга ҳожат қолмайди.\nТожикистонда нарх-наво бир йилда 10 фоиздан ортиқроққа сакраган, Ўзбекистонда-чи?\nНарх-наволар ўсар экан, Тожикистон очарчиликка дуч келиши мумкинми?\nТожикистон пойтахтида нарх-наволар кўтарилишда давом этаётир


Исроилда "Евронигоҳ-2019" халқаро танлови бошланди\n"Евронигоҳ-2019"да Беларус номидан иштирок этаётган Зина Куприянович.\nИсроилнинг Тель-Авив шаҳрида 12 май куни "Евронигоҳ-2019" халқаро танлови бошланди. Жорий йилги танловда 41 давлатдан келган қўшиқчи иштирок этмоқда.\n"Евронигоҳ-2019" танловининг ярим финали Тель-Авивда 14 ва 16 май кунлари бўлиб ўтади. Финал эса 18 май куни бўлиши режалаштирилган.\nТанлов ўтказилиши муносабати билан шаҳарда хавфсизлик чоралари кучайтирилди. Тель-Авивни бир ҳафта мобайнида 20 минг полициячи назорат қилади.


АРВОҲЛАР БИЛАН ТИЛЛАША ОЛУВЧИ ҚИЗАЛОҚ… (Ғаройиб ҳодисалар изидан) - 20 Мая 2020 - MP3 MUSIQALAR KLIPLAR YANGILIKLAR RASMLAR VIDEO KLIPLAR\nSeshanba, 26.05.2020, 13:38\nJami saytda: 31\nГлавная » 2020 » May » 20 » АРВОҲЛАР БИЛАН ТИЛЛАША ОЛУВЧИ ҚИЗАЛОҚ… (Ғаройиб ҳодисалар изидан)\nАРВОҲЛАР БИЛАН ТИЛЛАША ОЛУВЧИ ҚИЗАЛОҚ… (Ғаройиб ҳодисалар изидан)\nАнглиялик бир аёл синглиси ҳақида ғалати гапларни гапириб берди. Айтишича, синглисининг исми Диана. У онадан, «Дауна» синдроми билан туғилган. Аёлнинг онаси ҳам Диана ҳали туғилмай туриб ғалати ҳолатларни бошидан кечирган экан.\n— Онам Дианага етти ойлик ҳомиладорлигида, — дейди аёл. — Тушуниб бўлмас ҳолатларга тушган. Масалан, бир куни ваннахонага кириб ўзининг келинлик кўйлаги солинган қутига кўзи тушибди. Ваҳоланки, бу уйга кўчиб келганимиздан бери қути томда турганди. Ким олиб тушиб ваннахонага қўйгани ҳануз сирлигича қолмоқда. Онам ўша воқеадан кейин кутилмаганда қорин қисмида оғриқ туйган. Тўлғоқ бошланган экан. Салдан кейин касалхонага олиб кетишган ва Диана туғилган. Афсуски, Дауна синдромидан ташқари синглим шўрликни яна қандайдир ғалати хасталиклар забтига олганди. Туғилгандан кейин икки ой давомида касалхонада ётган. Бечора жуда нимжон эди. Олти ойлик бўлганда онам уни физиотерапевт қабулига олиб борган. Диана гапирмасди. Лекин 8 ойлик бўлгач, бизни ҳайрон қолдириб гапира бошлади. Йўқ, биз билан эмас, чалқанча ётганча осмонга боқиб кимлар биландир гаплашар, ора-сирада куларди. 3 яшарлигида бир куни кўчада бегона аёлни кўрди-ю, югуриб бориб аёлнинг тиззаларини қучиб йиғлай бошлади. Биз ҳайрон эдик. Ҳеч нарсани тушунмасдик. Шунда аёлнинг ўзи мулойимлик билан Дианадан йиғлашининг сабабини сўради.\n— Сизнинг ойингиз икки кун олдин ўлиб қолди-ку! — деди синглим йиғлаб. — Сизга сабр берсин!..\nУч яшар қизалоқнинг катталардек бировга сабр тилаши ҳаммамизни тош қотириб қўйганди. Бундан ташқари, синглим айтган башорат тўғри чиққанди. Ўша аёл айтдики, ҳақиқатан икки кун олдин онаси саратон хасталигидан вафот этибди.\n10 яшарлигида Диана иккинчи марта бизни қўрқитди. Уиннг айтишича, бобомиз 5 йил бурун ўлган. Момомиз эса ундан ҳам олдинроқ ёруғ дунёни тарк этган. Момомизнинг арвоҳи билан гаплашибди. Ойим ишонқирамай, Дианадан момомизнинг сочлари қандай рангдалигини сўради.\n— Момомнинг сочлари сариқ рангда, — жавоб қилди Диана. — Лекин ўзиники эмас…\nОйим ҳайратдан ёқа ушлади. Чунки ростдан ҳам момомизнинг сочлари сариқ эди. Ўзининг сочлари тириклигида эрта тўкилиб кетгани учун парик сотиб олганди…\nОйим Дианани яна бир синаб кўриб момомизнинг исмини сўради. Диана «Джинни» дея жавоб берди. Бу ҳам тўғри жавоб эди…\nМана, орадан йиллар ўтди. Ҳозир Диана 25 ёшда. Қобилияти кучайса-кучайдики, ожизлашмади. У ўлиб кетган яқинларимизнинг арвоҳлари билан тиллашаркан. Худди чақалоқлигидагидек чалқанча ётиб оларкан-да, гаплашавераркан. Унинг ҳикоя қилишига қараганда, арвоҳлар туйқусдан қаршисида ҳозир бўларкан. Аммо уларни фақат Дианагина кўраркан. Бошқаларга кўринмаскан. Бобомнинг, момомнинг, тоғаларим, холаларим, ўлиб кетган қўшниларимизнинг арвоҳлари Дианага эртаклар айтиб бераркан. Нариги дунё сирларидан хабардор этишаркан. Кимнинг касал бўлиши, ёки кимникида фаразнд туғилиши, ҳаво қандай бўлишидан тортиб, эртага уни нималар кутаётганидан худди ўша арвоҳлар огоҳ этиб тураркан. Башоратларини айтмайсизми!?. Қандай қилиб ишонмай?.. Қаранг, бир куни мен онамдан хавотир олиб ҳовлимизга келдим. Келишим билан Диана бир гапни айтди.\n— Сен бугун ўз уйингга борма, — деди у. — Бахтсизлик юз беради!..\nМен қулоқ солмадим. Ахир, ўз уйимда қандай бахтсизлик бўлиши мумкин?\nКейинчалик синглимга қулоқ тутмаганимга афсуслар чекдим. Бир пайт уйимга қачонлардир учрашиб юрган йигит келди. Уни мен ташлаб кетгандим. Ғирт маст экан. Кечиришимни, муносабатларни тиклашни сўрай бошлади. Мен рад этдим. Шунда у мени шафқатсизларча калтаклади. Ҳаммаёғим момоталоқ бўлди. Эҳ синглим-а! Агар ўшанда унга қулоқ тутсам, шу калтакларни емасмидим…\nЎша-ўша Диананинг маслаҳати билангина иш тутадиган бўлдим.\nКатегория: HIKOYALAR / HAYOTIY HIKOYALAR / XIKOYALAR / SEVGI HIKOYALARI / ХИКОЯЛАР / СЕВГИ ХИКОЯЛАРИ | Просмотров: 40 | | Теги: #Yangiliklar, #uznews, #новости, #news, #ahborot, #Yangilik, #xabarlar, #habarlar, #newsuz | Рейтинг: 0.0/0


Кентрон | medu.uz - Дорилар ҳақида маълумотлар ўзбек тилида\nHome Йўриқномалар Кентрон\nПрепаратнинг савдо номи: Кентрон\nТаъсир этувчи моддалар (ХПН): цитидин + уридин\nфаол модда: цитидин – 100 мг, уридин – 100 мг;\nёрдамчи моддалар: тальк, магний стеарати, маккажўхори крахмали.\nТаърифи: рискасиз, оқ рангли таблеткалар.\nАТХ коди: N06ВХ.\nНейромедиатор бўлиб, нерв тизимини глюкозани утилизация қилишда иштирок этадиган оксидловчи субстратлар (Кребс цикли ва гексозомонофосфат шунт) билан таъминлайди. Оқсиллар ва липидлар алмашинувини рағбатлантиради.\nЦитидин нейронал мембрана, энг аввало миелин қобиғининг асосий компоненти – сфингомиелинни ҳосил қиладиган липидлар комплексини синтезида иштирок этади. Бундан ташқари, ҳужайра метаболизмини асосий элементлари ҳисобланган нуклеин кислоталар ва оқсилларни ҳосил бўлишида муҳим роль ўйнайди.\nУридин ЦМФ таъсирини тўлдириб, гликолипидлар, нейронал тузилмалар ва миелин қобиғини синтезида иштирок этадиган кофермент каби таъсир қилади. Бундан ташқари, у мушакларни қисқариши жараёнида энергия манбаи сифатида таъсир қилади.\nУмуман олганда, Кентрон миелин қобиғи ва бошқа нерв тузилмаларининг асосий структур бирликлари ҳисобланган фосфолипидлар ва гликолипидларни синтезида иштирок этади. Нерв ҳужайраларидаги метаболик жараёнларни фаоллаштириб, миелин қобиғини ва нерв тизимининг функционал фаоллигини тикланишини таъминлайди. Марказий ва периферик нерв тизимини трофикаси, нерв-мушак ўтказувчанлигига, органик ва функционал тикланиш жараёнлари, хотира, диққат ва нерв тизимини шикастланиш вақтидаги бошқа фаолиятларга ижобий таъсир кўрсатади.\nбош мия қон томирларидаги ўзгаришлар оқибатидаги касалликларнинг органик асоратлари;\nхотирани, диққатни ва сезувчанликни бузилиши билан кечадиган нейропсихологик етишмовчилик;\nсуяк-мушак нейропатиялари (ишиас, радикулит);\nдиабетик нейропатия, алкоголли полиневритлар;\nюз, уч шохли, қовурғалараро нервлар невралгияси;\nўраб олувчи герпес, Белл фалажида қўлланади.\nКентрон (Цитидин+Уридин) таблетка кўринишида перорал (ичга) қабул қилинади. Катталарга одатда 1-2 таблеткадан суткада 2 марта буюрилади. 5 ёшдан ошган болаларга 1 таблеткадан суткада 2 марта буюрилади. Кетрон (Цитидин+Уридин) таблеткаларни овқатдан олдин ёки овқатдан кейин қабул қилиш мумкин. Даволаш курси одатда 10 суткани ташкил қилади. Зарурати бўлганида шифокор тавсияси бўйича таблеткаларни қабул қилишни 20 суткага узайтириш мумкин.\nПрепарат кўрсатмалар бўйича ва тавсия этилган дозаларда қўлланганида ножўя таъсирлари таърифланмаган.\nҲар қандай нохуш реакциялар пайдо бўлганида, пациент шифокор билан маслаҳатлашиши керак.\nПрепаратнинг асосий компонентларига ёки ёрдамчи компонентларидан биронтасига юқори сезувчанликда қўллаш мумкин эмас.\nҲозирги вақтда Кентрон (цитидин + уридин) препаратини қўллашни ўзига хос ҳусусиятлари мавжуд эмас.\nШифокорнинг кўрсатмаси бўйича қўллаш мумкин.\nКентрон (цитидин + уридин) 2 ёшдан ошган пациентларда қўлланади.\nПрепарат автотранспортни ҳайдашга ва диққатни юқори жамлаш ҳамда психомотор реакциялар тезлигини талаб этувчи ишларни бажаришга таъсир қилмайди.\nЎрами очилган ёки шикастланган дори воситасини қўллаш мумкин эмас.\nОдатда препарат яхши ўзлаштирилади, токсик таъсир кўрсатмайди. Ҳар қандай нохуш реакциялар пайдо бўлганида, пациент шифокорга мурожаат қилиши керак.\n20 таблетка блистерда. Бир блистер қўллаш бўйича йўриқномаси билан картон қутида.\nОригинал ўрамда, 25°С дан юқори бўлмаган ҳароратда сақлансин.


Нусрат Раҳмат. Санаторияда (ҳикоя) | www.ziyouz.uz\nБош саҳифа Ўзбек насри онлайн антологиясиНусрат Раҳмат (1941)Нусрат Раҳмат. Санаторияда (ҳикоя)\nТуркистон тизма тоғларига туташ Обигарм қишлоғидан бирор чақиримча баландликдаги оромгоҳга баҳо берадиган бўлсак, унинг мўъжазлиги, оддий, ҳатто жўнлигини тан олишимиз керак бўлади. Бошқа шаҳар, юртлардаги дам олиш уйлари, курорт, санаторияларда бўлганлар бу ерга келиб, бурунларини жийиришлари ҳеч гап эмас.\nОдам бўйичалик девор калладай-калладай келадиган тошлардан лойсиз, цементсиз тикланган ва омонатдай, ҳадемай қулаб тушадигандай таассурот қолдиради; дарвоза хивичдан ясалган, аниқроғи, унинг ички қисми саватдай қилиб тўқилган. Атрофи тут хивичидан доиралар, ўртада қаҳваранг новдадан (эҳтимол, гилос ёки олхўриникидир) юракнинг беўхшов шакли акс эттирилган. Бу кимлар учундир қадимий ҳунармандчиликни ёдга солса, бошқа бировлар учун бориб турган одмилик ёки ночорлик бўлиб туюлиши табиий.\nБу атрофларда уни Тайсон ҳам дейишади. Азимжуссалиги, гавдасининг беўхшовлиги кенг ўмровлари, бўртиб турган мускуллари кураш тушадиган полвондан кўра, оғир вазнли боксчини кўпроқ ёдга солади. Фақат гавдаси бўлса майли-я, муомала ҳам дағалроқ: илтифотсиз, тавозесиз. Биз эса оддий ҳақиқатни ҳам ялтироқ қоғозга ўраб беришларига кўникиб қолганмиз. Шомил полвоннинг миллати — чечен, аммо бу ҳақда гапиришни хушламайди, «Ўзбекистон фуқаросиман» деб қўяқолади; ўзбекчани ёйиб, секин-секин, русча ибораларни аралаштириб гапиради.\nШундан кейин Шомил ҳамма ишини йиғиштириб қўйиб, (спорт мутасаддилари, тренерлари дилтанг бўлиб, ундан қанчалик ранжишганини айтмай қўяқолайлик) шу ерда хусусий санатория қуришга киришади. Қишлоқдагилар ҳам четда турмайдилар: биринчи йили булдозер топиб, йўл, майдонча очилади, симёғочлар ўрнатилади. Иккинчи йили қурилиш бошланади. Полвон эски «Москвич»и билан цемент, ғишт ташийди, усталар билан баб-баравар бетон қоради. Бу машаққатлар ҳақида гапириб ўтириш, эҳтимол ортиқчадир — қурилишдан андак хабардор одам барини ҳис этаолади. Бунинг устига, қияликда бино тиклаш чандон машаққатлигини тасаввур қилиш қийин эмас. Ўша йил тўртта хона тикланиб, сувоқдан чиқарилади, бўялади, кроватлар қўйилади; ваннахона, муолажа кабинети тайёр бўлади. Аммо санаторияни рўйхатдан ўтказиш осон кечмайди: биринчи бор келган комиссия озмас-кўпмас — ўттиз иккита камчилик топади. Гарчанд қарзга ботиб қолган бўлса ҳамки, Шомилнинг руҳи тушмайди — комиссия хулосаларига қўшилади.\n— Ўттиз икки тишнинг ўттиз икки иши бор,- дейди амаки ҳалиги хулосаларни назарда тутибми ёки аёлмандлигидан зорланибми,- ёрдам берай десам, ўзим ҳам камхаржроқман. Аммо бир-иккита қўй-эчкиларни сотиб, атрофини ўраб қўймасам бўлмас. Битта хонача қуриб, ўша ёққа бориб ётаман: ҳар хил одамлар бор, мол-пол дегандай….\n— Комиссия талабномаси шундан бошланган,- дейди Шомил,- мен ҳам «Москвич»ни сотаман — қувур оламиз — ваннанинг чиқинди суви қайта дарёга тушмаслиги керак экан.\n— Кўпкариси бор — томоша қиласан,- дейди, бояқишнинг кўнглини кўтариш илинжида.\nБоришса, кўпкаримас — кураш экан. Булар ҳам, кўп қатори бир чеккада томоша қилиб ўтиришади. Охирида бир мўйлов кураш бўйича вилоят чемпионини эргаштириб чиқади. Ҳакам ўртага тана қўйилганини эълон қилади. Полвонни икки бор айлантиришса ҳам, даъвогар топилмайди.\n— Мана, бир от қўйилди,- дейди ҳакамлик қилувчи. Шомил шунда амакини нўқийди.\nМени етаклаб чиқинг, уни йиқитаман — отни сотиб, деворни тиклайсиз!\n— Курашдан кетганингга анча бўлган, тағин йиқилиб…\n— Хотиржам бўлинг,- дейди,- мени йиқитиш осон эмас!\n— Охирги марта сўраяпман, даъвогар борми?- овозини кўтаради даврабоши.\n— Бор! Мана, бизнинг обигармлик полвонимиз кучини синаб кўрмоқчи,- дейди, Шомилни эргаштириб чиққан амаки овози қалтираб.\nДаврада ғала-ғовур бошланади. “Тайсон” чиқди, “Тайсон” деган овозлар эшитилади. Аммо полвонларни юзма-юз қилганда, кутилмаган ҳол рўй беради: ҳалиги чемпион Шомилни таниб қоладими ёки ҳайбат-у важоҳатидан чўчийдими, ҳайтовур, қўл кўтариб, енгилганини тан олади.\nАраббой амаки отни ўша ернинг ўзидаёқ сотади ва кейинроқ девор, дарвоза, қоровулхонани шунинг ҳисобига тиклайди. Бу орада Шомилнинг ўзи Кавказ, Тожикистон томонларга бориб, кураш тушади, топганини амакига жўнатади. Хуллас, тўрт йил деганда, санатория рўйхатдан ўтказилиб, ишга тушади.\nДастлабки йиллари келадиган кишиларнинг унчалик тайини бўлмаган, дейишади. Ҳозир бу ерга жойлашиш — анчайин муаммо. Йўлланма тополмаган талай дардманлар қишлоқда ижарада туришади; кундузи келиб даволанишади.\n— Янги келганлар, мана бу ерга ўтиринглар,- деди ошхона мудири, олти кишилик столга имлаб.\nБиринчи бўлиб тилга олганимиз — силлиқ, сипо киши — газета муҳаррири — Бободўстов. Унинг маънавият, маърифатни тарғиб этувчи газетаси ўзига хос мавқега эга. Унга «муносиб аёл» деб таърифлаганимиз — шоира — Ҳуррият; юпқароқ бўлса ҳам китобчалари чиққан. «Ҳуррият» унинг номими, тахаллусими — сўраш ноўнғай ва бунинг аҳамияти йўқ ҳисоби.\nОтахон профессор — Отабек Отақўзиевич. У киши ўттиз йил давомида университетда энтомология фанидан лекция ўқиган, умуртқасиз жониворлар кафедрасига мудирлик қилган. Ҳашаротлар ҳақида гап кетса, завқ-шавққа тўлиб, эҳтирос билан сўзлашни хуш кўради. Зарафшон водийси ҳашаротларини ўрганган, систематикасини тузган; бир неча олий ўқув юртларининг фахрий профессори. Домлани бу ерга, уч йилдан бери уйқусизлик дарди етаклаб келади.\n— Бу ерда ҳамма ўзига-ўзи хизмат кўрсатади,- деб огоҳлантирган бўлди.\nГарчанд кутилмаган ҳол бўлса-да, бундан ранжишмади — ҳар ким ўзига тегишли неъматни олиб келди.\n— Кейин идиш, товоқларни оббориб қўйиш ҳам ўзимизнинг бўйнимизда,- бунга гўё ўзи айбдордай, ҳижолатомуз қўшиб қўйди домла.\n— Ишқилиб, ювиб ҳам бермаймизми?- ҳазил аралаш сўради Бободўстов, кунжковлик, иддао оҳангида.\n— Буларда штатлар оз,- янги танишларнинг кўнглини илитишга ҳаракат қиларди профессор,- Шомил ҳам хўжайин, ҳам маъмур; шунга қарамай, гоҳида массаж қилади. Араббой амаки деган қоровул бор; хўжалик мудири ҳам — ўзи.\n— Қизим олти ой олдин ариза бериб қўяди,- соддадиллик билан давом этарди Отабек Отақўзиевич,- фақат шу ерга келсам, дарддан фориғ бўламан. Бунинг хўжайини кураш бўйича жаҳон чемпиони бўлган.( Аслида Осиё чемпиони бўлганлигини эслатган эдик ва бу чалкашлик учун муйсафидни айблашнинг ҳожати йўқдир.) Ўзбекистон байроғини бошига кўтариб турганини телевизорда кўрганман. Қувониб, кўзидан ёш чиқиб кетганди, лекин ўшанда ҳам қовоғини очмаганди…\n— Тўғри қилган,- қўшилди подполковник Азларов,- чемпионликдан нима наф? Бир-икки йилда ундан зўри чиқиб, йиқитади-ю, бари тугайди. Бу ерда пул бор! Шуни ҳис этган у.\n— Полвон иймонли, яхши одам: пулга ўч эмас,- эътироз билдирмоқчи бўлди профессор.\n— Уни ёмон деяётганим йўқ, ақли жойида эканки, шу ишга қўл урибди-ди. Пул жамиятни ҳаракатга келтирувчи локоматив, саодат сарчашмаси, озодлик қаноти эканлигини вақтида тушунганларнинг садағаси кетсанг арзийди. Энг муҳими, бу ердан топиладиган пул она сутидан ҳалол! «Бугун Ўзбекистонда ким яхши яшайди?» деб сўраса, «Ана шунақа ишбилармонларни кўрсатардим ва “ҳалоли бўлсин!”, дердим.\nМилиция сардорининг пул ҳақидаги фалсафаси муҳаррирнинг дилига ўтиришмади. Одоб билан эътироз билдирмоқчи бўлди.\n— Жамиятни ҳаракатга келтирувчи, инсонни саодатманд қиладиган бошқа кучлар ҳам бордир,- деди, негадир подполковникнинг кўзига эмас, қорнига қараб.\nСинчков суҳбатдоши эса унинг нигоҳларидан «Сен пулнинг қулига ўхшайсан, маишатпарастликдан чўчқадай семириб кетгансан», деган фикрни уқиб олди. Ётиғи билан изоҳ берди.\n— Туғишган укам шу ердан ўн беш килога ориқлаб кетди. Чеченнинг ўзи ваннага солиб, роса уқалаган экан. Шунинг учун келдим. Менинг семизлигимни маишатдан деб уйлашади. Аслида бу — ирсиятдан. Раҳматли онам шунақа… тўла эдилар. Элликка кирмай, оламдан ўтдилар — юракларини ёғ босди. Гоҳида икки кунлаб оч юраман: қон босимим тушиб кетади, аммо жиллагина ориқласамчи…Қуруқ нон билан рўзгузаронлик қилсам ҳам, вазним ошиб кетаверади. Энди пул масаласига келадиган бўлсак, маънавиятимиз арбоблари «Пул ҳаром» деб, онгимизни заҳарлаб қўйишганди. Лекин ўшанда ҳам пулни кўришса, кўплари ўзларини томдан ташлашарди. Пул — нон, шодлик, озодлик бўлса, нимаси ҳаром?\n— Агар ҳамма гап пулда бўлса, унинг станогини ишга тушириб, оламни жаннатга айлантириш мумкин бўларди,- деди Бободўстов. — Энг оғир занжир — олтин занжир, деган гап бор. Бир замонлар жадид боболаримиз мустақилликнинг, фаровонликнинг калиди маърифат ва маънавият, деб билдилар, қон кечиб курашдилар. Аслида янгича ахлоқий тушунчаларни шакллантирадиган куч ҳам — маърифат ва маънавият бўлса керак.\n— Ўша икки омилни тараққий эттириш учун ҳам пул керак,- бетакаллуф давом эттирди подполковник. — Инсоният минг йиллар давомида ахлоқ қоидаларини яратди, шакллантирди; энди янги ахлоқ яратишнинг ўзи — ахлоқсизлик.\nЖўяли гапларга, қизғин мубоҳазага диққат билан қулоқ солиб ўтирган домла батамом бошқача фикрда эди. Отабек Отақўзиевич жамиятнинг етакчи кучи, инсониятни саодатманд қиладиган омил — фан, деб ҳисоблар, бу борадаги оқсоқликдан хуноб бўларди. Айниқса, биология соҳасида қадимги юнонлар даражасидан кўтарилмаганмиз, деб ҳисобларди. У энтомология фанидан лекция ўқиганда, олти оёқли митти жониворлар ҳақида афсона-ю, ҳақиқатларни эҳтирос билан гапирганда, инсоният ҳашаротлардан медицина, ветеринария, ўсимликларни ҳимоя қилиш, маиший соҳаларда фойдаланмаётганини жонсўзлик билан санаганда, талабаларнинг бири қўйиб, иккинчиси савол бериши кўз ўнгига келди. Шу хусусда андак гапирмоқчи бўлди-ю, фикридан қайтди: «Бусиз ҳам кўп гапирдим, хаёлидан ўтказди у, сержағ чол экан, деб ўйлашмасин». Бунинг устига қизининг: «Синалмаган одамлар билан камроқ гаплашинг, зинҳор ва зинҳор баҳслашманг — қон босимингиз ошиб кетмасин», деб тайинлагани ёдига тушди. Лекин шоира ўз фикрини айтмай қолмади: у инсониятни саодатманд қиладиган илоҳий куч — шеърият эканлигини таъкидлаб, Алишер Навоий, Ҳофиз, Лермонтов сингари буюкларнинг руҳларини безовта қилди.\n— Сиз ҳам қизимга ўхшаркансиз,- деди жавобан,- унга Покиза деб ном қўйганман. Шукурки, номига муносиб бўлди. У — менинг фариштам! Хўжайинингиз ҳам куёвимни эслатди. Икковларингни биринчи кўришимда асал ойини ўтказаётган ёш келин-куёвлар ёдимга тушди.\n— Келин-куёвмиз, асал ойини ўтказгани келганмиз,- ясама кулги қилди шоира. Қадимий шоирлар буни, «шакармоҳ» дейишган.\nКейин даврадагилар ёшликларини эслашди — куёв бўлган ширин дамлар, биринчи фарзанд ёдга олинди. Қизлар ҳақида гап кетганда, Ҳожи амак давом эттирди:\n— Телевизорда сурхандарёлик бир қиз ашула айтадиган бўлган.\n— Начора, нон-у намак,- аралашди Ҳожи амак, хушмулозаматлик билан. — Насибаси ўша томонларга сочилган экан, қўйинг, териб есин.\n-Қизим ҳар куни ишга боришда ҳам, қайтишда ҳам мендан хабар олади. Хотиним ўлгандан кейин энди мен ҳам яшолмайман, дегандим. Чунки раҳматли мени эркалатиб қўйган экан: ҳатто чойимни тузукроқ дамлаб ичолмаслигим аён бўлиб қолди. Қизим кирларимни беминнат ювади, овқатимни тайёрлаб беради. Шу ерга йўлланма топиб, мана бу ўғлини ҳам қўшиб юборди, — деди, ўсмир томон ишора қилиб.\n– Аёл дунёни тебратади, деганлари шуда, — маъқуллади шоира.\n— Бир ярамас, экстрасенсга ишониб, бошқа касаллик орттириб олганман. У дори деб, бир хил гижжа тухумини пулларкан. Ҳалиги текинхўрлар ошқозонингда кўпайиб, ютганингни ўзлаштиравераркан. Кўп овқат ейдиган бўлдим, аммо ориқлаб ҳам кетдим. Чунки очофат зараркунандалар қонимни ҳам заҳарлаган экан. Силлам қуриб, бемадор бўлиб қолдим. Ўлишимга бир баҳя қолганда, шифохонага ётқизишди. Тузалганимдан кейин ҳалиги ҳамширағарни тутиб, онасини кўзига кўрсатдим!\n— Волидам қон босимидан кетдилар,- давом этди профессор, нақ менинг ёшимда эдилар. Бир опам ҳам шундай бўлди. Ўзим уйқусизликдан азият чекаман. Уйқу учдими — хар хил беманикликларни уйлайман-у, босим икки юзга чиқиб кетади. Гоҳида туни билан тўлғаниб чиқаман, зерикканимдан денг, бир неча мингларгача санайман — фойда бўлмайди. Не-не дориларни тавсия этишмади — наф кўрмадим. Фақат шу ерга келсам, она қорнида ётгандай мазза қилиб ухлайдиган бўламан. Шароитлари унча зўр эмас, аммо…\n— Буларнинг йўлак деворига илиб қўйилган «Ички тартиб-қоидалар»ини ўқидим,- деди, боядан бери суҳбатдошларини диққат билан тинглаётган Бободўстов. «Оромгоҳ ҳудудида спиртли ичимликлар ичиш, тамаки чекиш қатъиян ман этилади, ахлоққа зид ҳаракатларга йўл қўйганлар четлаштирилади» деб ёзишибди. Ўзим ичмайман, чекмайман, ахлоқ кодексларини ҳурмат қиламан-у, аммо, бундай деб ёзиш «Инсон ҳуқуқлари декларацияси»га, қонунларимизга зид.\n— Бултур келганимда, Шомил бир ишбилармон бойваччани чиқариб ҳайдаганди,- деди жавобан Отабек Отақўзиевич,- ҳар кун маишат, арақхўрлик… Дағдаға қилмоқчи бўлганди, Шомилнинг важоҳатидан чўчиб, жомадонини кўтарди.\n— Жомий ҳазратлари: «Одоб бошингдаги илоҳий тождир, уни кийиб истаган жойингга боришинг мумкин» дейдилар, давом эттирди Ҳожи амак. Кейин, асл ҳолатини форсийда ҳам такрорлади.\nАтрофдагилар унга эҳтиром ила қулоқ тутишаётганлигига ишонч ҳосил қилгач, Қуръони Каримдан арабчалаб оят ўқиди ва таржима қилди. — «Яъни улар – беодоблар — Аллоҳни, иймонли кишиларни алдамоқчи бўладилар ва ўзлари сезмаган ҳолда, фақат ўзларини алдайдилар.»\n— Бўталогим, нечанчида ўқийсан?\n— Ўқи, чироғим ўқи! Ўқисанг, ҳамма жойидан туриб, таъзим қиладиган катта одам бўласан. Ҳадиси шарифларда ўқимаган одам ботқоққа ботган бенавога таққосланади. Кейин, одатдагидек, шеър ўқиди:\nЖаҳон басту кушоди — илм бирла,\nНадир дилнинг муроди — илм бирла!\n— Тақсир, ўзлари нима касал бўлганлар?\n— Пешобни тутолмайман!- деб пичирлади ва тағин орқага тисарилиб, аввалги оҳангда давом эттирди: — Маккатуллога борганда, совуқ сув ичиб қўйдик. Бир шеригимиз ўпкасини олдириб келди, биз буйракни ишдан чиқардик. Бунинг устига денг, оёқ қақшаб оғрийди.\n— Узр, узр,- деди,- буйракни билмадим-у, оёқни даволашади. Ваннага ётқизиб, сувнинг ичида роса уқалашади. Ҳасса билан келганлар, уни ташлаб кетишганини кўрганман.\n– Кабутар бо кабутар, ғоз бо ғоз кунад парвоз,- маъқуллаб қўйди суҳбатдоши — Бу — Бободўстов деганингиз одамни тинглашнинг кифтини келтираркан. Бундайларга дилингни очасан, сирингни ҳам айтиб юборасан.\n— Бундай тоифалар ана шуниси билан хавфли,- ёқинқирамай қўшиб қўйди, андак олдинда кетаётган миршаблар сардори, аммо суҳбатдошларининг интиқликларига қарамай, фикрини шарҳлаш, исботлашни истамади.\n— Киши кексайганда, ўлим ҳақида бот-бот ўйлаб қоларкан,- сукунатни бузди Отабек Отақўзиевич.\n— Аллоҳ махфират қилувчи, кечирувчидир…\nЭрталабки гимнастик машғулотларни Шомилнинг ўзи ўтказиши аён бўлгач, шоша-пиша бадантарбия хонасига тўпланишди. Спорт формасидаги қиз кириб, сафни тўғрилади. Ҳадемай, тўрдаги эшикдан жиддий қиёфали, азимжусса киши кириб келди. Бу — ўша полвон эканлигини ҳамма фаҳмлади. У бошини билинар-билинмас силкитиб саломлашди, сафга нописандроқ назар ташлагандай бўлди. Санатория раҳбари, беморлар қаршисидаги доктордан кўра, аскарлар рўпарасидаги генералга кўпроқ ўхшарди. Шомил биринчи бўлиб ёшроқ, аммо қоқсуяк, араббашара кишига мурожаат қилди.\n— Қаерга жойлашдингиз?\n— Эртага кабинетимга битта кроват қўйиб беришади, так-что, келасиз, — унинг сўзини кесди.\n— Бу қорин билан жиноятчини қандай қилиб қувасиз?\n— Жиноячини қувиш — милиционернинг проблемаси, мен бошлиқман,- бурро ва дадил жавоб берди у.\n— Ҳарҳолда, пример бўлишингиз керак-ку…\n— Бу — менинг проблемам.\n— Майли,- деди Шомил,- қорнингизни кичрайтириб юбориш — бизнинг проблемамиз.\n— Ўзим этингизни шундай эзаманки, ёғларингиз тирқираб кетсин! Чидасангиз бўлгани.\n— Москвалик терговчи қўл оёғимни боғлаб, дубинкаси билан роса савалаганда ҳам «ғинг» демаганман.\n— Гуноҳингиз бўлгандир-да?\n— Беайб — Парвардигор!\n— Инсонга, унинг боласига қулоқ тутилмайдиган, қулоқ тутишни истамайдиган йиллар эди!\n— Ҳам ревматизм, ҳам остеохандроз, ҳам полеортрит.\n— Ҳассани қаердан олгансиз?\nУ тушунмай, заррин нақшлар билан зеб берилган, «Падари бузрукворимга Кавказдан совға» деб, зарҳал ҳарфлар билан ўйиб ёзилган ҳассасига қараб олди.\n— Ўғлим Сочидан олиб келган.\n— Биз ҳассалар музейи ташкил этганмиз, буни ташлаб кетасиз!\nАмаки эшитмадими, тушунмадими — ҳайтовур анграйиб тураверди. Сафда енгил кулгилар эшитилди. Машқлар бошланди.\n— Энг аввало, энкаясиз, тикка турасиз. Бир икки уч. Такрорланг! Энди энкайиб, ўнг қўл бармоқларини чап оёқнинг бош бармоғига тегизасиз. Бир, икки, уч…\n— Завтракдан кейин, янги келганлар билан тоққа чиқамиз. Так-что, тайёр бўлинглар!\n— Сиз унга муносиб зарба бердингиз,- деди муҳарир қайтишда подполковникка, саломга яраша алик бўлиши шарт. Акс ҳолда, амал ёки пул сабаб туппа-тузук одамлар кўз ўнгимизда қўрс, бадгап бўлиб қолишади ва буни сал кам фазилат деб билишади.\n— Ҳа, осмон гумбирламаса, мужик чўқинмайди, дейди руслар. Саволга яраша жавоб бериш керак. Айнан хушфеъллигимиз гоҳида бизни хароб қилади,- деди у ва андак мақтаниш билан давом этди: Бўйин бўлса, буйинтуруқ топиларкан.\n— «Бўйин эгма, кишан кийма, ки сен ҳам ҳур туғилғонсан», дейди-ку шоир,- суҳбатдошини оловлантириб қўйди Бободўстов.\n— Бунақаларнинг кўпини кўрганман, синдирганман! — баландроқ пардада давом эттирди подполковник. — Бизга янги ҳоким келганди. Айтганини бажармаган, ишкал чиқарган раҳбарнинг башарасига туширарди. Туманда бошлиқ ўринбосари эдим; каттамиз мажлисга мени жўнатди. Ўйлаб қарасам, чўчиганидан шундай қилган экан. Аксига олиб, жиноятчилик фоизи анча ошган эди. Ҳоким менга ўхшаганларни қаторлаштириб қўйиб, аввал роса дағ-даға қилди. Кейин пахта заводи директорининг башарасига тарсаки тортиб юборди. Белида дарди борнинг оёғи қалтирайди, деганларидек, бошини хам қилиб тураверди у ҳезалак ҳам. Навбат менга келди. Жиноят кўпайганининг боисини сўради-ю, жавобимни ҳам тингламай, гарданимга мўлжалга олди. Чап қўлим билан билагидан шаппа ушладим-у, «Ҳе, ҳамширангни…» деб бўйни, елкаси аралаш туширдим. Гандираклаб кетди. Ишонасизми, келиб қўлимни қисди. «Бор экансиз-ку,- деди ноиложликдан,- сиз билан бирга ишлаймиз!» Аслида, бу ҳам сувдан қуруқ чиқишнинг бир йўли эди. Лекин, ҳақиқатан ҳам, орадан бир ой ўтмай, мени бошлиқ қилиб қўйишди. Ҳозиргача шу вазифадаман. Шундан кейин ҳалиги ҳоким ҳеч кимга қўл кўтармайдиган бўлиб қолди. Бу, Тайсон деганингиз, кураш тушиб юрган бир айиқда. Худо куч-қувватдан бердими — билингки, ақл фаросатдан қисган бўлади. Кўрасиз, уни ҳам синдириб кетаман!\nУлар — ўн беш кишилар чамаси эди. Шомил олдинга тушиб, аста-секин юқорига ўрлар, орқадагилар билан атайин йигирма-ўттиз қадам оралиқ масофа сақларди. Айрим аёллар, касалвандлар кейинда қолиб кетганда, тўхтаб, уларни кутар ва тағин юқорига интиларди. «Келин-куёв», домла ёнма-ён боришар, «юки» оғир — Азларов орқароқда қолган, терлаб-пишганди. Муҳарир вазиятдан фойдаланиб, Шомилга яқинлашгиси, у билан гаплашгиси келди ва жилла илдамлашди. Етиб боргач, аввал табиат манзараларига тасанно ўқиди ва:\n— Жуда кўп, савоб ишлар қилибсиз,- деди.\nОдатда бундай эътирофдан кейин: «Ҳали қилинадиган ишларимиз жуда кўп», қабилида жавоб бўлиши керак эди. Аммо у: «А-эй», деди-ю, бетакаллуф юқорига қараб илдамлаб кетди. Бободўстов қадамини сустлаштирди — шерикларига қўшилди. Аввал Шомилдан қитдай ранжиди, аммо подполковникнинг уни айиққа ўхшатганини эслаб, ҳамфикрлик туйғуси билан кулиб қўяқолди.\n— Мана шу сайраётган жониворни туркман чигирткаси, дейишади. Овозига қулоқ солинглар — булбулга менгзайди. Одамлар сайроқи қушларни қўлга ўргатишди, аммо ҳашаротларни… Келажак авлод уларни ҳам хонакилаштиришига ишонаман! Табиатда маромига етказиб хониш қиладиган ўнлаб ҳашаротлар бор: қора чигиртка, саратон, қўнғиз турлари… Уларни қўлга ўргатиш энди бошланади. Европаликлар бир замонлар асаларини, хитойликлар — пилла қуртини хонакилаштириб, инсониятга мислсиз наф келтирдилар.\nСўқмоқ катта, ясси тошга келиб тақалди. Унинг устида тўпландилар. Бу ердан пастлик ўзгача манзара касб этганди — ирмоқлар қўшилган жойдаги ям-яшил оролчада болалар сигир боқиб юришибди; пастроқда хароба, пастак тегирмон.\n— Бу — тангачақанотлилар туркумига мансуб, шафақранг капалак,- тушунтиришда давом этди профессор. — Фақат бизнинг тоғли ҳудудларимизда яшайди, насл қолдиргач, ғуж бўлиб, осмон-у фалакка кўтарилишади; у ерда қушларга, айниқса жалқалдирғоч билан каркунакка ем бўлишади — вақт етгач, ўлимга шундай тик боришади.\n— Нима қиласан уни ушлаб? Ейсанми? Очмисан?\nСўнг ҳаммани огоҳлантирди: — Бирортанг дорожкадан ташқарига чиқма!\nБолоси майда эрди — йиғларди Яъқуб,\nБолоси катта бўлди — йиғлайди Яъқуб…\n— Мана бу чумолига қаранглар: файтун, дейишади уни. Ажойиб тур. Ер остида жуда мураккаб ин қуради. Ўзим қазиб кўрганман: йўлаги, омбори, болалар бўлмаси алоҳида. У умри давомида ухламайди. Булар асаларидан ҳам доно: беморларига ғамхўрлик қилишади, нобуд бўлганларини чиқариб кўмишади. Инларига бегонани йўлатишмайди.\n— Булар бари меҳнатдан бошқасини билишмайди, аммо оилада наслни кўпайтириш билан шуғулланадиган махсус она, ота чумолилар бўлади. Сиз қанот чиқариб, учадиган чумолини кўрганмисиз? Ўша уруғланган она чумоли . У бошқа манзилга бориб, тухум қўяди ва шу тариқа авлод давом этади.\n— Сиз чарчаб қолдингиз, орқага қайтинг!\n— Сизни олиб чиқсак, яхши экскурсовод бўлардингиз, аммо иложи йўқ. Так-что…\n— Ўзимни йигитчалардай ҳис қилаябман,- деди, домла илтижо оҳангида.\n— Набирангиз биз билан боради — сизга қор олиб келади,- унамади сардор.\n— Мен ҳам қайтмасам, бўлмайди.- деди Ҳожи амак.\nАслида у чарчамаганди, аммо Шомилнинг йўлкадан чиқмаслик ҳақидаги буйруғи бояқишни ташвишга солганди: пешоб танг қилса нетаман, деган хавотирда эди. Унга рухсат бўлгач, Азларов ҳам қўл кўтарди.\n— Мен ҳам чарчаб қолдим, Ҳожи амак билан қайтсам…\n— Йўқ, сиз чиқасиз!- унинг гапини лабларидан юлиб олгандай, узиб жавоб берди Шомил.\n— Бир нечтасини тутиб олардим-у, популяцияси (кўпайиш, тарқалиш жараёни)ни ўрганардим. Бу капалакнинг ранги вақт ўтган сари муҳитга қараб ўзгаради, умрининг охирида ўлимга тик боради.\n— Бу, Тайсон деганингиз ҳамма ходимларни Обигармдан олган экан-да- савол назари билан профессорга қаради Азларов.\n— Аваллари руслар ҳам анчагина эди, кетиб қолишди. Битта аёл қолган.\n— Шомилни мақтайсизлар, аммо мен уни тушунолмайман,- суҳбатга аралашди муҳарир,- интервью олмоқчи бўлгандим — унамади. Назаримда матбуотнинг моҳиятини тушунмайди.\n— Тушунади,- илиб кетди Азларов, аллақандай заҳархандалик билан,- шунинг учун журналистлардан узоқроқ юради. Чунки газетачиларимиз ҳамду-сано ўқишдан нарига ўтмаслигини билади. Хўш, ана шу силаб-сийпашдан унга ёки халққа нима наф? Мақолани ўқиб, бу ерга келадиганлар сони ошади, холос. Жой эса етишмайди. Бундан Шомилнинг ҳам, ҳалиги дардманнинг ҳам асаби бузилади. Сиз соғлиқни сақлаш вазири билан ҳокимнинг фамилиясини ёзиб, танқид қилинг. Улар келишсин, маблағ топиб беришсин, қўшимча қурилишлар қилишга кўмаклашишсин. Ана бунинг фойдасини кўринг кейин. Аммо уларни танқид қилишга амалингиздан хавотир тортасиз! Журналистларимизда журъат суст.\nМуҳарир индамади. Аммо унинг қиёфасидан: «Тилинг бунча заҳар — сан бўрдоқига боқилган чўчқанинг» деган нафратни уқиб олиш қийин эмасди. Жавоб учун лаб жуфтлади-ю, суҳбатдошининг бетгачопарлигини хаёлидан ўтказиб, андиша қилди.\n— Да…,- деди маъноли қилиб.\n— Газеталаримиз зўр эмас, журналистларимиз ҳам, аммо…\n— Сиз қаердан биласиз? Ҳашаротнинг ортидан юрган одамсиз-да. Халқ мустақиллик учун жон бериб, жон олаётган йилда ҳам капалак тутгансиз,- деди.\n— Бу киши, ҳашаротлар одамлардай мунофиқ эмаслигини билган-да,- деди.\n— Май ичсанг, мазҳабингни ёқсанг, Каъбага ўт қўйсанг, бутхонада чўқинсанг ҳам (майли, аммо) инсонга озор етказма!\n— Бир минг саккиз юз-у йигирма бешинчи йилнинг декабрида Россияда бир гуруҳ дворянлар қўзғолон кўтарганда, подшо уларни Сибирга сургун қилади,- бу ҳақдаги мавзуни тарихдан бошлади Бободўстов,- шунда уларнинг садоқатли хотинлари ортларидан излаб боришади ва кўплари ўша совуқларда жон беришади.\nБу билан қаноатланмай, рус шоири Некрасовнинг ана шундай аёллардан бири — графиня Екатерина Трубецкаяга бағишланган достонидан парчаларни ёд айтиб берди.\nАёл чеккан азиятларни гапираётганда, изтиробдан қиёфаси ўзгариб кетиши ишонарли, жозибали эди, нимаси биландир истеъдодли актёрларни эслатарди у. Бу одам гапираётганда, ҳар бир тингловчи: «У фақат тинглашни эмас, ҳикоя қилишнинг ҳам кифтини келтираркан», деб ўйлаши табиий эди.\nМуҳаррир даврадагиларнинг диққатини тортиш, уларни хаёллар осмонига олиб чиқиш учун аёлнинг муҳаббат, оила учун курашларини айтиб тугатгандан кейин ҳам атрофдагилар алламаҳалгача таассуротлар оғушида қолдилар.\n— Ўзим ҳам матбуотимиз, адабиётимизда ана шундай садоқатли, курашчан, оила учун борлигини бахшида этган аёллар ҳақида ўқигим келади. Бизнинг «сариқ матбуот» эса муқим эр кўрмаган сатанг ашулачиларнинг учинчи, тўртинчи эрга текканини дастурхон қилиб ёзади. Ҳар бир киши — у эркакми, аёлми — кексайганда ёлғиз, қаровсиз қолиб кетиш ваҳимасидан хавотир тортиб яшамоғи керак! Спартак ўз хўжасига: «Майли, мени ур, аммо гапимга қулоқ сол», деган экан. Мен эса оиласига совуқлик тушганларга қарата: «Майли, мени ур, аммо оилангдан ажралма дердим,- деди, ўта куйиниш билан.\n— Сизлар Чингиз Айтматовнинг «Жамила» деган қиссасини ўқиган бўлсаларинг керак. Туппа-тузук эри бўлатуриб, аёл бошқаси билан қочиб кетади. Ҳамма уни лаънатлайди. Бизнинг қишлоқда шунга ўхшаш гап бўлди. Тасодифни қарангки, бу аёлнинг ҳам номи Жамила эди. Қўлида қизчаси бор эди. Қишлоғимизга практикага келган студент билан… Боласини шундай қайнонасига берибди-ю… Кўп гап бўлди. Тошбўрон қилмоқчи ҳам бўлишди, аммо даракларини топишолмади. Ўзим ҳам уларни аввал қораладим, кейин фикримдан қайтдим. Йўқ, Жамилани муҳаббат қурбони, деб оқламоқчи эмасман. Аммо ўзларинг ўйлаб кўринглар: қишлоқлардан йигитлар чиқиб кетаяпти. Бирови Россияга — ишга, бошқаси Тошкент, Самарқандга ўқишга ва кўп ҳолларда, ўша ёқдаги қизларга уйланишаябди. Қишлоқдаги ойдай қизлар эса аллақандай жоҳил, арақхўрларга тегишга мажбур бўлаяптилар ёки ўша ҳам насиб этмаябди. Бир умр севмайдиган эр билан яшагандан кўра қочиб кетгани яхши эмасми? Ёки: ишдан бошқасини ўйламайдиган эркакларни олинг. Аёлнинг дили эса нозик — у шакаргуфторликлар, хушомадларни яхши кўради; театрларга, санаторияларга, базмларга боргиси келади.\n— «Эй одам, сиз жуфтингиз билан жаннатда маскан тутинг», дейилади Қуръони Каримда, шоира гапини тугатмасданоқ аралашди Ҳожи амак шошиб.\n— Буюк Рафаэл чизган расмларни кўриб, ўйлаб қоламан гоҳида. Соғлом боласини кўтариб турган, соғлом аёлларни чизади у. Аслида ҳам, бола кўтариб турган аёлдан кўра бахтли инсон борми ўзи?! Боғ тинч бўлса, булбул кўп бўлади дейишади. Оила тинч бўлса, завқу шавқ ошади. Шунинг учун унга хиёнат қилиш — гуноҳи азим. Агар вазиятни ўзгартиролмасанг оиланг учун вазиятга муносабатингни ўзгартиришинг шарт! Бошқа йўл йўқ! Чунки оила кечирмайди. Ер юзида ҳар бир одамга аталган, уни кутаётган ўз хазинаси бор, дейди бир донишманд. Аслида хушчақчақ ва бахтли оиладан кўра бой хазина бўлиши мумкинми?\n— Шоиранинг ҳикояси менга ўтиришмади,- деди Азларов. Аниқроғи, бу гапни нега айтганини фаҳмлолмаяпман.\nБироздан кейин қўшиб қўйди: — Майли, тушуниб қолармиз… Журналист-у шоирлар орасида муллога ўхшагани кўп бўлади; уларнинг айтганини қилиш керак, қилганини эмас.\n— Мачитимизнинг имом-хатиби бор эди,- давом эттирди Ҳожи амак,- арабини сув қилиб ичганди. Қуръони Каримни ёд биларди. Амри−маъруф қилганда, вужудингга титроқ кирарди. Бошқа мачитлардаги намозхонлар унинг ваъзларини эшитгани бизникига келишарди. Бир куни фарзанд тарбияси ҳақида гапирса, эртаси тўй-марака ўтказиш одобу тартиби хусусида ваъз айтар; одамлар нафас чиқармай тинглашарди. Ўша куни зино ҳақида амри маъруф қилди, бегона заифага кўз олайтирган дўзах азобини тортишини уқдирди. «Аллоҳ одамни ҳайвондан, айнан шуниси билан фарқлади», деди у. Мунофиқликни қарангки, ўша куни кечаси, фалокат босиб, шўринг қурғурни милиса бир фоҳишанинг уйидан тутибди. Ярим яланғоч, маст экан ўзиям. Биз жуда ўсал бўлдик: ўзингиз ўйланг: эътиқод қўйган, ишонган одаминг иккиюзламачи бўлиб чиқса…Шу ифлоснинг ортида туриб намоз ўқиганимни эсладим-у, давлениям ошиб кетди. Кейин биз — намозхонлар тўпланиб, ўша даюс мачитга келса, тошбўрон қиламиз, деб келишдик. Ҳукумат бизни чиқариб отса ҳам майли, дедик. Бизнинг Бухорода: « Бўтқани едингми, косани синдирма», деган нақл бор. Ярамасни шунчалик бошга кўтарсаг-у, косани синдирса, алам қиларкан-да. Лекин қайтиб келмади — Бухородан чиқиб кетди.\n— Биз пинҳоний фоҳишахоналарда рейд ўтказганимизда,- давом этди подполковник,- райкомнинг маънавият буйича котибини қўлга туширгандик. Терговчи эдим ўшанда. Бўйнига қўйиш учун фоҳиша билан ўпишаётганини суратга олганман. Аввал роса пўписа қилди, кейин ялиниб-ёлворди — кўнмадим. Орага одам қўйди, каттагина пул ваъда қилди. Кейин мени обкомнинг саркотиби чақирди. «Илтимос, бу гапни чиқарма — компартиянинг обруйи тўкилмасин, деди. Ярамасни бир ой ичида ишдан оламан», Кейин, ҳақиқатан, шундай қилишди.\nПрофессор ана шу гапларга одоб юзасидан қулоқ тутиб турган бўлсада, булар чўпчак айтишаябди, деган фикрда эди — кишиларнинг, айниқса мачитнинг имом-хатиби, маънавият котиби бунчалик тубан кетишини шуурига сиғдиролмас, ҳазм қилолмасди. Собиқ терговчи буни дарҳол фаҳмлади.\n— Назаримда, сиз унчалик ишонмаябсиз,- ўгирилди у домла томон. — Булар ҳеч гапмас, бизнинг етмиш бешга кирган қариямиз бўларди. Милицияда ишлаб, истефога чиққанди. «Шу соҳада ишлайдиган бўлсанг, икки насфингни тий!- деярди. Яъни бировнинг ҳақини ема, бегона аёлга кўз олайтирма! Шундай йўл тутмасанг, у дунёда эмас, шу ернинг ўзида жазонгни оласан!» Аёллар ҳақида латифа айтгудай бўлсак, уришиб берарди. Ишонасизларми-йўқми — шу одам, микрорайонда бир фоҳишанинг қучоғида ўлиб қолди. Ҳамширағар ҳалиги ишни бошлаганда, миясига қон уриб… Эҳтимол, ўша иш бўлавермагани сабаб ошиб кетгандир қон босими ҳам. Биз бу гапни яшириш учун турфа баҳоналар тўқидик, аммо барибир, ошкор бўлиб кетди. Шундан бери болаларга: қон босиминг бўлса, микрорайонга йўлама, деб тайинлайман.\nҲурриятнинг соч турмаклари, либослари бугун ўзгача эди; у паришон кокилларини оппоқ, яланғоч елкалари узра сочиб ташлаганди, сулув чеҳраси, дилкаш вужудидан фарангча Chanel атрининг ҳиди уфурарди.\nШоира ногаҳонда Шомилнинг хонаси томон йўл олди. Полвонга юзма-юз бўлгач, тантиқлик ва зоҳирий карашма билан арзу дод қилабошлади.\n— Ана у, ўрис духтурингизга: ҳар кун ванна ёзиб бер, десам: “Только через день” дейди.. Менга дарсенвал ҳам, парафин ҳам зарур эмас…Ўзингиз кунлик қилиб беринг!\n— Бундай қилолмайман,- деди Шомил ўша совуққонлик билан. — Ваннани через ден ( кунора) қилиб белгилаганмиз: навбат катта. Бошқалар…\n— Мен қайси санаторияга борсам, ўзбек главврачлар гапимни икки қилмаган,- деди у иддао билан.\n— Майли, беринг, дафтарчангизни,- деди.\n— Паспортингизни ҳам беринг, уни бизда қолдириш керак эди, нега олиб юрибсиз?\n— Сиз бошқа киши билан загсдан ўтгансиз: бу одам билан бир хонада ётишларинг мумкин эмас!\n— Шомилжон, мени шарманда қилманг! Ўтинаман. Чечен халқини яхши кўраман. Толстой билан Пушкин ҳам уларни улуғлаган. Баримиз мусулмонмиз… Индамай қўяқолинг!\n— Мусулмон бўлганимиз учун ҳам мумкин эмас!\n— Мени ўзингиз массаж қиласиз, деб ўйлагандим…-\n— Хотинимдан бошқа аёлга қўл тегизмайман, деб қасам ичганман — гуноҳ қилишдан қўрқаман. —\n— Менинг учун бир бор гуноҳ қилсангиз — қилибсизда.\n— Гуноҳ — келажакда пистирмада туриб, юрагингни нишонга оладиган овчига айланишини биламан! Так-что…\n— Шомилжон, оиламни бузманг…\n— Оилангиз?- у суҳбатдошига савол назари билан боқди.\n— Болам бор, ахир! Эрим…\n— У — хирург, аммо ўлгур, ишдан бошқасини ўйламайди.\n— Сизни, болани деб ишласа керакда…\n— Ичади ҳам…\n— Бободўстов сизни фелъетон қилса яхши бўлмайди-ку.\n-Ундай қилолмайди — эрингиз хабардор бўлишидан қўрқади. Сиз бошқа хонага ўтишингиз ёки номус қилаётган бўлсангиз, кетишингиз керак! Так-что…\n— У мантиқни мададга чақирсин!\nКечки овқатга «келин» билан «куёв» чиқишмади. Эл оғзига элак тутиб бўлмайди, деганларидек, шериклар ҳам тезда тафсилотлардан хабардор бўлишди ва ғалати ҳолга тушишди.\nПрофессор карахтланиб қолганди — тасаввурига сиғдиролмасди бу ҳолни. Аммо уларнинг хайри-хушни насия қилиб, жуфтакни ростлаши, санатория бўйлаб кезаётган шов-шувлар бор ҳақиқатни тасдиқлаб турарди. Ҳожи амак ҳам надомат чекар, уларни лаънатларди:\n— Ҳай, нопок! Жуфти ҳалолингни ишдан келишини кут, қўлига сув қуй, елкангда сочиқ тут! Наинки шундай қилсанг? Энди жабрини тортасан.\n— Мен буларнинг ўйнаш эканлигини биринчи куниёқ фаҳмлагандим, шунинг учун ёқтирмасдим. Кўпчилигимизнинг воқеълик ҳақидаги тасаввуримиз воқеъликнинг ўзига тўғри келмайди. Аммо бу ҳолдан фожеа ясашимиз чикора? Хўш, нима қилибди? Мачитнинг имом-хатиби, райкомнинг маънавият бўйича котиби, ҳатто етмиш беш ёшли насиҳатгўй чол шуғулланганда, газетачи нима, бичилган қулми? Буни Тайсон ҳам билган. Агар ўша бузуқ шоира миллатчилик, безбетлик қилмаганда, бунақа шарманда қилиб ҳайдамасди ҳамширағарларни. Ўзингдан чандон кучли шахснинг жиғига тегиш, ботирлик эмас, телбаликдир! Бу Шомил деганимиз, ҳазилакам одамга ўхшамайди! Уни енгиш осонмас…\n— Қизим! Покизам! Фариштам!- деди ва қаттиқ тиришди.\nБу ҳол, Ҳожи амак Қуръондан оят бошлагунча давом этди.\n← Аввалги Аввалги Нусрат Раҳмат. Айиқ эргаштирган амаки (ҳикоя)\nКейинги → Кейинги: Пирмат Шермуҳамедов. Даҳолар учрашуви (парча)


Эрнест Xемингуэй: Чол ва денгиз | Asaxiy\nЭрнест Xемингуэй: Чол ва денгиз\nЮлиан Семёнов: Тирик қолиш буюрилган (Янги аср авлоди)\n26 000 сум 28 000 сум\nФёдор Достоевский: Қиморбоз\nЮлиан Семёнов: Баҳорнинг ўн етти лаҳзаси\n24 000 сум 26 000 сум\nУшбу китобга дунё миқёсида машҳур адиб, «Нобель мукофоти совриндори Э. Хемингуэйнинг энг сара асарлари киритилган. «Чол ва денгиз қиссасида инсоннинг улуғлиги, ундаги ирода ва матонат, оқиллик ва азму қароридан оғишмаслик ўзгача талқинда аксэтган. Серқирра ижодкорнинг миллионлаб нусхаларда чоп этилган асарларини мутолаа қилишга шошилинг, азиз китобхон.\nОсновные характеристики Эрнест Xемингуэй: Чол ва денгиз\nОставить отзыв о Эрнест Xемингуэй: Чол ва денгиз


«Дориларни беморларга етказишни шахсан ўзим назорат қиламан»: Зойир Мирзаев коронавирус бўйича янги тартибларни маълум қилди\n20:51 / 28.07.2020\nҚашқадарёда коронавируснинг тарқалишини олдини олиш масалаларига бағишланган йиғилишда вилоят ҳокими Зойир Мирзаев касаллик билан кураш тизими ўзгартирилишини маълум қилди.\nУнинг сўзларига кўра, қишлоқ врачлик пунктлари, қишлоқ оилавий поликлиникалари, оилавий поликлиникалар ва кўп тармоқли поликлиникалар томонидан коронавируснинг аломатсиз шакли билан касалланган беморларга кунига бир марта телефон орқали, умумий ҳолатда тана ҳарорати, шикоятлари, йўтал, нафас қисиши, ҳолсизлик, терлаш, диарея каби масалалар бўйича мурожаатлар қабул қилиниб аниқланади.\nДаволаш ишлари қишлоқ врачлик пункти, қишлоқ оилавий поликлиникасидан бириктирилган шифокорлар томонидан олиб борилади. Уй шароитида даволанаётган бемор ва уларнинг яқинлари агар аломатсиз шакли кузатилганда ҳар куни икки марта телефон орқали аҳволи хабар олинади.\nШифохонага ётқизилган беморларнинг эса улар билан мулоқотда бўлган қариндошлари ўн кун давомида уйида карантинга олинади.\nУйида даволанаётган, касалликнинг енгил шаклини ўтказаётганлар мобил бригада томонидан икки кунда бир марта хабар олинади. Коронавирусга чалинган беморлар учун махсус дорилар мобил бригада томонидан етказиб берилади.\n«Мен ҳурматли фуқароларга етказмоқчиман, куни кеча республика комиссияси томонидан Қашқадарё вилоятига уй шароитида даволанаётган беморлар учун 3 минг дона дорилар тўплами етиб келди. Бунинг тақсимоти вилоят комиссияси, яъни ўзимнинг назоратимда бўлади.\nМазкур масала учун вилоят комиссияси томонидан алоҳида ишчи гуруҳ тузилади. Туман, шаҳарлар ҳокимликлари ҳар куни неча беморга қанча, қандай турдаги дорилар кераклиги юзасидан бланка тўлдириб вилоятга юборади. Беморнинг аниқ манзили, исм-фамилияси билан. Етказиб бериш муддати бир суткани ташкил этади», деди вилоят ҳокими.\nМаълум қилинишича, беморлар тўғрисида ахборот бериш ва назорат қилиш тизими қуйидагича ишлайди:\nТиббиёт бирлашмалари ҳар куни туман ИИБ органлари билан биргаликда коронавирусга чалинган, уй шароитида даволанаётган беморлар бўйича ахборот алмашади. Профилактика инспектори беморлар рўйхатини маҳалла фуқаролар йиғинига тақдим этади. Яъни тиббиёт бирлашмаси ИИБга, ИИБ профилактика инспекторига ва шу куннинг ўзида профилактика инспектори рўйхатни маҳалла раисига беради. Ҳар кунлик янги беморларни таҳлил қилиш ва рўйхатини олиб бориш мақсадида ички ишлар органлари таянч пунктларида беморларни қайд этиш китоби юритилади.\nВилоят ҳокими аҳолининг эпидемиологик осойишталигини таъминлашда ҳиссасини қўшиш истагида бўлган фуқароларга ҳам мурожаат қилди.\n«Касалликни тақсимлаш, даражасига қараб йўналтириш мақсадида икки кун муддатда учта манзилда йўналтириш марказлари ташкил этиляпти. Бу марказларга ҳам малакали врачлар, вирусолог, эпидемиолог, психологлар керак.\nБиз шартнома асосида ишга қабул қилиб, Вазирлар Маҳкамаси томонидан белгиланган тартиб асосида, масалан, врачларга бир кунга бир миллион сўмдан пулини тўлаб беришга кафолат берамиз. Агар мана шундай пайтда халққа ёрдам бериш истагидаги мутахассислар бўлса, эртадан бошлаб Қарши шаҳрида улар билан танлов асосида шартнома тузиш бошланади. Малакасига қараб врач, ўрта тиббиёт ходими, кичик тиббиёт ходими каби гуруҳларга ажратиб олинади. Биз гуруҳни шакллантириб қўямиз. Бемор қабул қилинган кундан бошлаб фаолиятларини йўлга қўяди. Беморлар учун ҳам, тиббиёт ходимлари учун ҳам барча шароитларни тайёрлаб қўямиз, истовчилар келиб кўришлари мумкин», деди у.\nЧекка бир қишлоқнинг чекка мактабида… 35 йиллик муаллим Исмоил Ашуров билан суҳбат\n14:31 / 29.04.2021\nҚашқадарёда Пўлат Бобожонов ўтказган йиғилишга Kun.uz мухбири нега киритилмаганига изоҳ берилди\nЗойир Мирзаев коронавирусга чалинди


“Сўх воқеаси” иштирокчиларига нисбатан суд ҳукми ўқилди - UzNews.uz\n18 марта, 16:33 537 0\n“Сўх воқеаси” иштирокчиларига нисбатан суд ҳукми ўқилди\nФарғона вилоят судида жами 22 нафар сўхлик турли муддатларга ҳукм қилинди.\nБугун, 18 март куни, Фарғона вилоят судида 22 нафар “Сўх воқеаси” иштирокчиларига нисбатан жиноят ишини кўриб чиқиш бўйича очиқ суд жараёни ниҳоясига етди ва суд ҳукми эълон қилинди. Бу ҳақда Олий суд Матбуот хизмати маълум қилди.\nУшбу жиноят иши юзасидан Фарғона вилоят судининг 2021 йил 18 мартдаги ҳукмига кўра, бурча судланувчилар Жиноят кодексининг 244-моддаси (оммавий тартибсизликлар)да назарда тутилган жиноятни содир этганликда айбдор деб топилган.\nЖумладан, “Сўх воқеаси”нинг икки нафар иштирокчисига 5 йил озодликдан маҳрум қилиш жазоси шунингдек, ўн нафарига 5 йил, саккиз нафарига 4 йил ва икки нафарига 2 йил озодликни чеклаш жазоси тайинланди.\nЖиноят оқибатида Фарғона вилоят ИИБ фойдасига етказилган 9 млн 996 минг 341 сўм моддий зарар судланувчилардан солидар тартибда ундирилиши белгиланди.\nЭслатиб ўтамиз, 2020 йил 31 май куни Ўзбекистон – Қирғизистон чегарасида жойлашган Чашма булоғи олдида икки мамлакат фуқаролари ўртасида зиддият келиб чиққан эди.\nМазкур вазиятда ҳар икки томонда оммавий тартибсизликлар келиб чиққан ва бунинг ортидан юқорида санаб ўтилган фуқаролар қамоққа олинган эди.


GM Uzbekistan экспорт учун мўлжалланган автомобилларига «ЭРА-ГЛОНАСС» тизимини ўрнатади\n20:18 / 10.03.2016\nGM Uzbekistan 2017 йилнинг охиригача Россия бозорига етказиб бериладиган барча автомобилларини «ЭРА-ГЛОНАСС» тизими навигация чипи билан жиҳозлайди. Бу ҳақда "Ўзавтосаноат" АК сайти хабар берган.\nХабарда ёзилишича, GM Uzbekistan автомобилларни «ЭРА-ГЛОНАСС» тизими билан жиҳозлаш ишлари 2015 йилда бошланган ва 2017 йилда якунланади. Бу давр ичида жами 53,2 мингдан ортиқ автомобили шу тизим билан таъминланади. Бу мақсадга компания 620 минг доллар йўналтирган. Шунингдек, 8 млн доллар атрофида инвестиция жалб қилинган.\nАйни вақтда GM Uzbekistan Асака ва Хоразмдаги заводларида 12 хил атвомобиль ишлаб чиқаради: беш хил седан — Nexia, Cobalt, Lacetti, Gentra ва Malibu, икки кичик автомобиль — Matiz ва Spark, минивэн Orlando, унверсал Captiva, микроавтобус Damas ва унинг юк ташишга мослашган кўриниши Labo. Йилига умумий ҳисобда 250 минг донага яқин автомобиль ишлаб чиқарилишига эришилган. Асакадаги заводдан Nexia, Cobalt, Matiz ва Spark русумларидаги автомобиллар экспорт қилинади.\n2015 йилда GM Uzbekistan’нинг Россиядаги сотув ҳажми 46 фоизга пасайди. Яъни, 2015 йилда Россияда GM Uzbekistan қўшма корхонаси томонидан ишлаб чиқарилган 20 451 дона автомобиль сотилди. Компания томонидан 2014 йилда жами 245,7 минг дона автомобиль (2013 йилдагига қараганда 0,1 фоизлик ўсиш) ишлаб чиқарилганди. 2015 йилги кўрсаткичлар эълон қилинмаган, режага кўра Асакадаги заводда 2015 йилда 220 минг дона автомобиль ишлаб чиқарилиши кўзда тутилганди.\nБундан олдинроқ «Ўзавтосаноат» ЖАР, Миср, Габон, Ангола, Кот-д’Ивуар, Кабо-Верде, Мадагаскар ва Ганага синов тариқасида автомобиль етказиб бергани, шунингдек Ўзбекистонда ишлаб чиқарилган автомобиллар Ироқ, Ливан, Иордания, Тунис, Нигерия ва Ливияга экспорт қилиниши мумкинлиги ҳақида хабарлар берилганди.


Икки хил стандарт. Нью-Йорк теракти Трамп учун айни муддаоми?\n17:00 / 02.11.2017\nНью-Йоркдаги терактни нега ўзбекистонлик шахс амалга оширди?\n1 ноябрь куни уйқудан уйғонишим билан яқин кунларда эшитганларим ичида энг хунук янгиликни томоша қилдим. Экранда Нью-Йорк шаҳри полицияси вакиллари кўчани тўлдириб турарди. Хабар остида эса тинмасдан ўзбекистонлик шахснинг 8 кишининг ўлимига сабабчи бўлгани ёзилиб турибди. Бунинг устига, гумондор Сайфулла Соипов «грин-карта» орқали АҚШга кўчиб кетгани бот-бот такрорланди.\nХаёлим минг кўчага кириб чиқа бошлади: наҳот, ўзбек миллатига мансуб киши бу жирканч ишга қўл урди? АҚШдаги маҳаллий нашрлар берган маълумотга кўра, теракт содир этилган машинадан ҳайдовчининг ИШИДга алоқадорлигини тасдиқловчи қоғоз парчаси топилган. Бу ўринда нафақат миллат ва юрт номи, балки диннинг номи ҳам «қора» бўларкан, дея ўйлай бошладим.\nКун охирига бориб Соипов ўзбекистонлик экани тасдиқланди. Тошкент Молия институтини тамомлаган Сайфулла Соипов ҳақида қўшнилари илиқ фикрлар билдиришди. Аммо...\nМанҳэттендаги теракт ижрочиси Сайфулло Соипов Нью-Йорк судидаги дастлабки эшитувда ўзини гаров эвазига озод этишни сўрамаган. Associated Press агентлиги тарқатган хабарга кўра, ушбу шахс ўз қилмишидан афсусда эмас. Президент Дональд Трамп эса ҳаракат ижрочисига олий жазо тайинлашга чақирди.\n«Нью-Йорк теракти ижрочиси ИШИД байроғини палатасига осишларидан хурсанд бўларди. У 8 кишини ўлдириб, 12 кишини жароҳатлади. Уни қатл қилиш керак», дея ёзган Оқ уй раҳбари твиттерида.\nЭндиликда Ўзбекистон фуқаролари АҚШга кириши тақиқланган мамлакатлар қаторига кириши мумкин. Бу ҳақда Оқ уй матбуот хизмати раҳбари Сара Сандерс журналистларнинг саволларига жавоб қайтариш асносида айтиб ўтган.\n«Биз айни вақтда бунга чақирмаяпмиз, аммо буни истисно ҳам этмаймиз», — деган у матбуот анжумани вақтида.\nВоқеаларнинг бундай авж олиши сал қолса, одамни эсанкиратиб қўяёзди. Энди масалага фақат мантиқ билан ёндашиб таҳлил қиламиз. Бу нега юз берди ва нима учун ўзбекистонлик шахснинг қўли билан содир этилган? Юқоридаги ҳолатни тўлиқ тушиниш учун жорий йилнинг август ойида АҚШда юз берган Шарлотсвилл намойишларини эслаб ўтамиз.\nЎшанда Шарлотсвиллдаги намойишчилар устига машина билан бостириб борган Жеймс Алекс Фильдс Кичкинанинг ҳаракатига нисбатан мамлакат раҳбари жиддий муносабатда бўлмагани масалани чигаллаштириб юборганди.\n«Барчамиз бирдам бўлишимиз ва нафрат ортида турган барча нарсани қоралашимиз лозим. Америкада бундай зўравонликка жой йўқ», дея фикр билдирганди мамлакат раҳбари. «Барча нарсани қоралашимиз лозим» сўзлари остидан паноҳ топган «Ку-Клукс-клан» аъзолари, оқ танли ирқчилар жамоаси ўтган кузда бўлиб ўтган сайловда адашмаганларидан хурсанд бўлишди. Ўз номи билан аталмаган жиноятни оқлашга уриниш президент Дональд Трампнинг Оқ уйдаги обрўсига таъсир қилиб, афроамерикан фуқаролар олдида «ҳурматсиз» кишига айлантириб қўйиши мумкин эди.\nУнинг қизи Иванка Трамп, мамлакат вице-президенти Майкл Пенснинг саъй-ҳаракатлари бўлмаганида, президент туғилиб ўсган Куин тумани аҳли ҳам унинг шаънига номақбул сўзларни айтишни бошлаган эди.\nЎтган ойда, 1 октябрь куни Лас-Вегас шаҳридаги мусиқа фестивали иштирокчиларини Стивен Паддок ўққа тутган, ушбу хунрезлик оқибатида 50 киши ҳалок бўлиб, 200дан ортиқ киши жароҳатланганди.\nИккинчи ҳолатда ОАВ «якка бўри» ёхуд «мерган» деб қайд этган қотил террор ижрочиси, дея эълон қилинмади. Юқоридаги ҳар икки жиноятни содир этганлар на иммигрант, на мусулмон эди.\nАҚШ президенти Дональд Трамп Нью-Йоркдаги терактдан кейин «грин-карта»ни қоралади ва лотереяларини бекор қилиш бўйича конгресс билан ишлашини айтди.\n«Мен бугун виза диверсификацияси дастурини (грин-карта) бекор қилиш жараёнини бошлайман. Мен буни анчадан бери қилмоқчи эдим ва биз конгрессдан бу устида зудлик билан иш бошлашни сўраймиз. Биз бу лотерея дастуридан иложи борича тезроқ қутулишимиз керак», деб айтган Трамп журналистларга.\nНью-Йоркда юз берган мудҳиш воқеа ортидан Трамп ўзининг азалий ниятини рўёбга чиқаришга уринаётгани кишида шубҳа уйғотади. Мўътадил ислом дини ривожланган мамлакатлар фуқароларини АҚШга киришини тақиқлаш учун «яхши» дастак пайдо бўлди, ахир.\nХулоса ўрнида, АҚШнинг Тошкентдаги элчихонасида фаолият юритган дипломат Марк Аскино фикрини ҳавола этмоқчиман. «2001 йил 11 сентябрь фожиаси юз берганида мен Тошкентда эдим. Ўшанда ўзбекистонликларнинг юртимизда бўлиб ўтган фожиа кетидан бизга кўрсатган ҳамдардлик ва меҳр-оқибатини ҳеч эсдан чиқармайман. Ҳужум уюштирилганидан бир неча соат ўтмасидан, [Тошкентдаги] Америка элчихонаси гуллар-у, ҳамдардлик мактубларига тўлиб кетганди. Ўзбекистонликлар мен ва турмуш ўртоғим билан кўришган пайтлари [АҚШда] бўлиб ўтган мудҳиш воқеа юзасидан афсусда эканликларини билдиришган. Қурбон бўлганлар ичида ўзбеклар ҳам бор эди. АҚШ «грин-карта» лотереяси кўплаб ўзбекистонликларнинг бу ерга кўчиб келишига имкон яратади. Улар жуда меҳнаткаш, ватанпарвар одамлар, бундайлар бизнинг кўп миллатли жамиятимизни янада бойитишади.\nБир аҳмоқ қилган ишларни у келиб чиққан бутун бир миллат билан боғлаш нотўғри. Шунингдек, бу фожиадан фойдаланиб, «грин-карта» лотереясига таҳдид солиш уят», деди у.\nМанҳэттен Доналд Трамп\nОқ уйда ўзгаришлар. Тиллерсон нега Трампга тўғри келмади?\nТрамп Тиллерсонни ишдан бўшатди\nОАВ: Суд Трампнинг фармонини мусулмонларнинг ҳуқуқларини чеклагани учун конституцияга зид деб топди\nНью-Йоркда портлаш рўй берди, бир неча киши жароҳатланди\nЎзбекистоннинг янги элчиси Дональд Трампга ишонч ёрлиғини топширди


Ислом Каримов Фарғона водийсига сафар қилмоқда – Газета.uz\nИслом Каримов Фарғона водийсига сафар қилмоқда\nПрезидент Ислом Каримов Наманган ва Фарғона вилоятларида бўлди.\n30 сентябрь 2015, 08:05 Сиёсат\n29 сентябрь куни Ўзбекистон Президенти Ислом Каримов жойларда амалга оширилаётган бунёдкорлик ва ободонлаштириш ишлари билан танишиш мақсадида Наманган ва Фарғона вилоятларида бўлди, деб хабар қилади ЎзА.\nИслом Каримов Наманган вилоятига сафарини Мингбулоқ туманидаги «Барака» фермер хўжалиги билан танишишдан бошлади ва у ерлик фермерлар билан суҳбатлашди.\n«Мамлакатимиз қишлоқ хўжалиги учун муҳим мавсум бўлган шу кунларда сизлар билан дийдор кўришиш, ҳорманг деб, барчангизга куч-қувват тилаш менга катта мамнуният бағишлайди, — деди Президент. — Илгари деҳқон етиштирган пахтасини тезроқ заводга топширишни, қандай қилиб бўлмасин, режани бажаришни ўйларди. Пахтанинг нави, сифати, пахтакорнинг даромади ҳеч кимни қизиқтирмас эди. Бугун сифатли пахта етиштиришдан, уни вақтида йиғиб-териб юқори навларга топширишдан аввало фермерларнинг ўзи манфаатдор. Чунки қанча сифатли пахта тайёрласа, шунча кўп даромад топмоқда». .\nФақат ғалла ва пахта етиштириш билан юксак фаровонликка эришиб бўлмайди. Доим изланиш, ўрганиш, дунё билан ҳамқадам бўлиш, янги марралар сари интилиш зарур. Қишлоқларда одамларга юқори даромад келтирадиган замонавий саноат корхоналарини кўпайтириш, иқтисодиёт тармоқларини таркибий ўзгартиришни изчил давом эттириш керак, дея таъкидлади Президент.\n«Илгари ҳавас қилган мақсадларимизга бугун эришмоқдамиз. „Ислоҳот ислоҳот учун эмас, аввало инсон учун, унинг манфаатлари учун“ деган эзгу ғоя одамларимиз ҳаётида ўз ифодасини топмоқда. Бу барчамизга қанот, ўз кучимизга ишонч, айни чоғда қувонч бағишламоқда», — деди мамлакат раҳбари.\nСўнгра Президент Уйчи туманидаги пахта терилаётган «Обод замин» фермер хўжалиги далаларига ташриф буюрди.\nПрезидентимиз куннинг иккинчи ярмида Фарғона вилоятига келди ва Фарғона шаҳрининг бош режасини амалга ошириш борасидаги ишлар билан танишди. Бош режага кўра, замонавий корхоналар, таълим ва тиббиёт муассасалари, спорт мажмуалари ва стадионлар, йўллар, хиёбонлар бунёд этилаётир.\nИслом Каримов Марғилон шаҳридаги «Наримтекс» қўшма корхонаси фаолияти билан танишди ҳамда ички ва жаҳон бозорида муносиб ўрин топиш учун мунтазам изланиш, янги-янги маҳсулот турларини ўзлаштириш, бозор коньюктурасини ўрганган ҳолда маҳсулот тайёрлаш, дизайн масалаларига эътиборни кучайтириш, энг асосийси, жаҳон бозорида ўз брендини яратиш зарурлигини қайд этди.\n«Бугун халқимизнинг, айниқса, ёшларимизнинг замонавий кийинишга эҳтиёжи ва талаби тобора ошиб бормоқда, — деди Ислом Каримов. — Уларнинг ўсиб бораётган талабини юртимизда ишлаб чиқарилган замонавий ва сифатли маҳсулотлар ҳисобидан қондириш муҳим вазифадир. Бунинг учун замонавий корхоналарни янада кўпайтириш, истеъдодли, замон ва бозор талабларини чуқур ҳис этадиган моҳир тадбиркорларимизни ҳар жиҳатдан қўллаб-қувватлаш лозим».\nПрезидентнинг Фарғона водийсига сафари давом этмоқда.


Бугун Мадриддаги вокзалда бир вақтнинг ўзида тўртта бомба портлаши оқибатида 200га яқин киши ҳалок бўлди, 1000дан ортиқ одам жароҳатланди.\nБомбалар шахар атрофига қатнайдиган поездларнинг вагонларига қўйилганлиги аниқланди. Бу фожиа юзасидан ҳали ҳеч ким жавобгарликни ўз бўйнига олгани йўқ.\nИспания ҳукумати мазкур террорчилик актларини содир этиш жавобгарлигини Баск сепаратчиларининг ЭТА ташкилоти зиммасига юклади. Испания Ички Ишлар Вазири Анхел Асебес бу ҳақда шундай деб баёнот берди:\n---- Бу шунчаки террорчилик акти эмас, балки бизнинг ҳаммамизга ва демократияга қилинган ҳужумдир. Бу эркинликни йўқ қилишга қаратилган ҳаракатдир. Ва биз бу ҳаракатларга давлатимиз ва адолатли қонунчилигимиз кўмаги ёрдамида жавоб берамиз,- деди Испания Ички Ишлар Вазири Анхел Асебес.


Шавкат Мирзиёев қабул қилган ЕХҲТ қандай ташкилот? - | Hizb-Uzbekiston.info\nHome›ХАБАР ВА ИЗОҲ›Шавкат Мирзиёев қабул қилган ЕХҲТ қандай ташкилот?\nХабар: Ўзбекистон Республикаси Президенти Шавкат Мирзиёев 3 июнь куни тонгда, Урганч шаҳрига жўнаб кетишдан аввал Европада хавфсизлик ва ҳамкорлик ташкилотининг амалдаги раиси, Польша ташқи ишлар вазири Збигнев Рауни қабул қилди. Ўзбекистон ва ЕХҲТ ўртасидаги кўп қиррали ҳамкорликни янада ривожлантириш, Ўзбекистон-Польша муносабатларини кенгайтириш масалалари ҳамда долзарб халқаро кун тартиби кўриб чиқилди.\nДавлатимиз ва ушбу нуфузли халқаро тузилманинг барча институтлари ўртасидаги амалий ҳамкорликни кучайтириш, демократик янгиланишларни, шу жумладан конституциявий ислоҳотни экспертлик жиҳатдан қўллаб-қувватлашни кенгайтириш, ташкилотнинг Парламент ассамблеяси доирасидаги ҳамкорликни мустаҳкамлаш устувор аҳамиятга эга экани қайд этилди. Жаноб Збигнев Раунинг Ўзбекистонга ташрифи якунлари бўйича қўшма “йўл харитаси”ни қабул қилишга келишиб олинди. (Президент матбуот хизмати)\nИзоҳ: Маълумки, Европада хавфсизлик ва ҳамкорлик ташкилоти Ўзбекистон дохил минтақа давлатларини бир-биридан ажратиб турган сунъий чегараларни мустаҳкамлашга, терроризмга қарши курашга, наркотик моддаларнинг ноқонуний айланишини олдини олишга ва демократик ўзгаришларни ривожлантиришга ҳомийлик қилиб келади. Бу ташкилот раҳбарининг Украинада давом этаётган Россия босқини даврида Ўзбекистонга келиши муҳим аҳамиятга эга. Чунки ЕХҲТ раисининг ташрифи Ўзбекистоннинг юқори мартабали раҳбарлари билан долзарб масалаларга доир муҳим келишувларни муҳокама қилишга имкон беради.\nБайден ҳукумати Россияни Украинага олиб киргач, Американинг таъсири остида бўлган халқаро ташкилотлар ва АҚШ давлат департаменти мулозимлари Марказий Осиёга серқатнов бўлиб қолди. ЕХҲТ раҳбарининг ташрифи ҳам шулар жумласидан. Америка ўз расмийлари ва ташкилотлари орқали Ўзбекистон ҳукуматини АҚШ билан инвестициявий, савдо-иқтисодий, транспорт ва логистика соҳаларида фаол ҳамкорлик қилишни таклиф қиляпти. Бундай ташвиқотларнинг натижаси Ўзбекистоннинг Карачи порти орқали транзит юк жўнатмаларининг ортаётганида, АҚШ элчихонасининг кескин фаоллашиб, ўзбек матбуоти оғзидан тушмай қолганида ҳам яққол кўринади. Американинг юқоридаги ҳамкорлик таклифларидан мақсади Ўзбекистон ва минтақа билан алоқаларни чуқурлаштириш ортидан ҳарбий база очишга эришишдир. КХШТга аъзо эмаслиги ва Афғонистон билан боғловчи Термиз-Ҳайратон кўпригига эгалиги жиҳатидан Ўзбекистон Американи диққат марказида турибди. Конларидан олинадиган фойдали қазилмалари, табиий ресурслари ва маҳсулдор ерлари билан хомашё базаси ҳолида қолаётган Марказий Осиёда ҳарбий база очиш Америкага минтақадаги асосий ва муҳим манфаатларда Россияни сиқиб чиқаришда ҳамда Хитой билан Россия ўртасига тўсиқ қўйишга имкон беради.\nИдеологиясиз Россиянинг Украина билан овора бўлиши Америка учун олтин фурсат бўлди. Шунинг учун ЕХҲТ каби Америка ташкилотларининг минтақамизга бўзчининг мокисидек серқатнов бўлишига гувоҳ бўляпмиз. Бу ташкилотларнинг Ўзбекистон каби аҳолиси мусулмон бўлган давлатларга бир ёқлама талабларини қўйишига ва уни жорий қилган Американинг дунё етакчиси бўлиб туришига асосий сабаб Америка қаршисида муайян идеологияга эга рақиб давлатнинг йўқлигидир. Бу идеология россияпарастлар орзу қилаётган коммунизм бўлиши мумкин эмас. Чунки бу тузум ичидан парчаланиш билан Америка олдида мағлуб бўлди. Асосийси эса, социализм инсон фитрати-табиатига зиддир. Бу идеология демократия бўлиши ҳам мумкин эмас. Чунки бу мафкура АҚШга бегуноҳ одамларни қирғин қилишда ва дунё бойликларини талон-тарож қилишда қурол вазифасини ўтамоқда. Шунга кўра, демократия ёки ҳуқуқий давлат бошқаруви асосида Американи зулмдан тийиб қўювчи, Ислом юртларига бурун суқишини олдини олувчи рақиб давлатни барпо қилиш имконсизлиги ойдинлашади. Чунки демократик меъёрлар давлатларни катта жиноятчи бўлган Америка билан муроса қилишга, сўнг унга яқин бўлишга мажбурлайди.\nЖамики муаммоларга ўзига хос ечим берадиган ва давлатни кучайиб боришига манба бўладиган идеология бу Исломдир. Чунки Ислом идеологиясининг самараси – гарчи унга тўлиқ амал қилинмаган бўлса ҳам – афғонистонликларнинг Америка ва НАТО кучларига енгилмаганида яққол кўринди. Ваҳоланки, бу ўлка, учинчи дунё давлатлари тоифасига кирувчи Ўрта Осиё давлатларидан ҳам тамаддун (цивилизация) ва маданий жиҳатдан ортда қолишган. Шуларга қарамай, Америка бошчилигидаги уюшган давлатларнинг замонавий кучли армияларини шармандаларча мағлуб бўлиб қочишига эришишди. Бу албатта жафокаш афғон халқининг Аллоҳга бўлган ишончининг самарасидир. Агар Толибон Исломга тўлиқ амал қилиши натижасида минтақавий давлат бўлишдан воз кечиб, оламий давлат бўлишга қадам ташласа, бутун дунёнинг қонини ичаётган капиталистик ўлчов меъёрларни илдизи билан қўпориб ташлайди. Афғон диёрига мустамлакачи Америка НАТО армияси билан келганида, мусулмонлар уларни мағлуб қилиб ҳайдашди. Ўрта Осиёга мустамлакачи Америка сиёсий, иқтисодий лойиҳалари билан келар экан, халқимизнинг фаоллари Россиянинг ЕОИИга аъзо бўлишнинг хатарлари ҳақида бонг уриб, бу ишнинг олдини олишга ҳаракат қилаётганлари каби Америка элчихонасининг сиёсий ташвиқотларига ва ташкилотларининг демократия тарғиботларига қарши фикрий, сиёсий курашга омма эътиборини тортишлари лозим. Шунингдек, Исломга ва сиёсий ишларга нисбатан бефарқлик Россия таъсири остидан чиқиш баҳонаси билан янги мустамлакачига тобе бўлишга олиб келиши ҳақида жамоатчилик фикрини шакллантиришга муносиб ҳиссаларини қўшишлари керак. Зеро, бизнинг мусулмон халқимизни қолоқлик ва хорликдан на Россия, на Америка ва на Хитой қутқара олади. Бунинг ягона йўли Исломни татбиқ қилишдир.\n– “Албатта мана шу менинг тўғри йўлимдир. Бас, унга эргашинглар! (Бошқа) йўлларга эргашмангизки, улар сизларни Унинг йўлидан узиб қўяр. Шояд тақво қилсангизлар, деб (Аллоҳ) сизларни мана шу нарсаларга буюрди”. (Анъом:153)\nЖамиятда Ислом мафкураси татбиқ қилинсагина Ўзбекистон халқи ҳақиқий бахт-саодатга эришади Ғоянгиз “Давлат – инсон учун” бўлса, нега инсонларни икки дунёда саодатли қиладиган Исломни татбиқ қилмайсиз? Шавкат Мирзиёев хотин-қизларни қўллаб-қувватлаш тизимидан кўзланган мақсадни очиқлади\nФаластин режими душман олдида қўрқоқлик қилиб тақволи инсонларни жиноятчига чиқармоқда


May 10, 2022 Aprel 5, 2022 admin\nДэниел Кизнинг “Элжернонга аталган гуллар” асари АҚШда адабиёт бўйича мактаб дастурига киритилган китоблардан биридир. Асар 1966 йилнинг энг зўр романи деб топилган, “Небула” ва «Ҳюго» мукофотини олган.\nДэниел Киз асарни 14 йил мобайнида ҳаётида рўй берган воқеалар билан бойитиб борган. Асарнинг бир неча қисми ақли заиф инсон тилидан сўзланган бўлиб, таржимон қаҳрамон тилини борича — имловий ва услубий жиҳатдан сақлашга ҳаракат қилган. Асар матнидаги айрим ғайриодатий, ғалати жумлалар имловий ёки услубий хатолар эмас. Таржимада ҳам муаллифнинг ана шу услубини имкон қадар сақлаб қолишга ҳаракат қилинди.\nДэниел Киз (1927 — 2014) Нью-Йоркнинг Бруклин шаҳарчасида туғилган. Бакалавр ва магистрлик даражасини Бруклин коллежида олган. У 8 та асар ёзган. Уларнинг орасида 1966 йилда илк бор нашр қилиниб, 5 миллиондан ортиқ нусхада сотилган “Элжернонга аталган гуллар” асари ҳам бор. Асар асосида суратга олинган “Чарли” фильми эса Оскар мукофотига лойиқ топилган. Дэниел Киз, шунингдек, савдогар денгизчи, бадиий муҳаррир, мактабда ўқитувчи ҳамда Оҳаё университетида профессор бўлиб ҳам ишлаган. 2000 йил Оҳаё университетида у «Хизмат кўрсатган профессор» унвони билан тақдирланган. Муаллифнинг қўлингиздаги ушбу асари Ҳюго ва Небула мукофотлари билан тақдирланган ва 2000 йил Америка илмий-фантаст ва фантаст ёзувчилари уни «Хизмат кўрсатган муаллиф» деб эътирог этган.\n«Ишонарли, ҳаяжонга солувчи ва юракни ларзага келтирувчи асар». – Нью-Йорк Таймс\n«Юракни ларзага келтирувчи моҳират асари… Жўшқин… Инкор қилиб бўлмас қадар ҳақиқий». — Балтимор Сан\nЧарли Гордон ўзининг ақлли эмаслигини билади. Ёши 32 да, новвойхонада пол артувчи бўлиб ишлайди ва арзимаган пул топади. Ҳафтада 3 марта оқшом пайти ақлий ривожланишдан ортда қолган катталар учун очилган марказда дарс олади. Аммо энди буларнинг бари ўзгариш бўсағасида турибди. Шифокорлар нозик бир тажриба ўтказмоқчи. Улар Чарлининг миясини операция қилмоқчи. Улар операция ва махсус дори Чарлининг интеллектини оширишига умид қилади, чунки бу тажриба лаборатория сичқончаси Элжернон билан ўтказилганда ижобий натижа берди. Шу аснода Чарли ҳар куни нима ҳис қилаётганини кундаликка ёзиб боради. Бу унинг мияси ва ҳаётида содир бўлган ҳайратланарли ўзгаришлар битилган таъсирли қайдларга айланади.\n«Элжернонга аталган гуллар» дастлаб ҳикоя тарзида нашр қилинади, аммо тез орада кўпчиликнинг олқишига сазовор бўлади.\nMasarau Ibuka – «Uchgacha ayni vaqti» kitobi.\nSentabr 20, 2021 Sentabr 17, 2021 admin\n«Qora oqqush» — Nassim Taleb\nIyun 23, 2021 Iyun 23, 2021 admin\nBАRCHА XODIMLАR VА TАLАBАLАR DIQQАTIGА!!!\nFevral 1, 2021 Fevral 1, 2021 admin


ЖАҲОН УЗРА ЯНГРАМОҚДА ШАРҚ ТАРОНАЛАРИ | Хабарлар | Самарқанд вилояти ҳокимлиги\nЖАҲОН УЗРА ЯНГРАМОҚДА ШАРҚ ТАРОНАЛАРИ\nСамарқанд шаҳрида “Шарқ тароналари” Х халқаро мусиқа фестивалига қизғин ҳозирлик кўрилмоқда. Президентимиз Ислом Каримов ташаббуси билан ташкил этилиб, 1997 йилдан буён ҳар икки йилда мунтазам ўтказиб келинаётган мазкур нуфузли мусиқа анжумани халқимизнинг миллий мусиқа санъати анъаналарини асраб-авайлаш ва ривожлантириш, шунингдек, тили, маданияти, урф-одатлари турлича бўлган халқларни санъат воситасида бирлаштириш, уларни гўзаллик, нафосат ва эзгуликка даъват этишга хизмат қилмоқда.\n“Шарқ тароналари” I халқаро мусиқа фестивали ғолиби, Ўзбекистон халқ артисти Муножот Йўлчиева мазкур фестиваль ҳақида ЎзА мухбирига қуйидагиларни сўзлаб берди:\n– Мусиқа инсон онги ва қалбида чуқур акс-садо бериб, уни олижаноб мақсадлар сари илҳомлантирадиган, эзгуликка даъват этадиган қудратли кучдир. Президентимиз Ислом Каримов таъбири билан айтганда, мусиқа санъатисиз руҳий камолотга эришиб бўлмайди.\nДавлатимиз раҳбари ташаббуси билан ташкил этилган “Шарқ тароналари” халқаро мусиқа фестивали ана шундай эзгу мақсадларга хизмат қилаётир. Ушбу мусиқа байрами халқимизни дунё халқлари мусиқа санъатидан баҳраманд қилиш, жаҳон мусиқа санъатида кечаётган ижодий жараёнларни атрофлича ўрганиш, ўз навбатида, бетакрор миллий санъатимизни оламга намоён этишда муҳим аҳамият касб этмоқда.\n1997 йили ўтказилган “Шарқ тароналари” I халқаро мусиқа фестивалида мақом йўналишида Алишер Навоий ғазали билан айтилувчи “Ушшоқ”, Мискин ғазали билан “Эй, дилбари жононим” ашулаларини ижро этгандим. Бу қўшиқлар турли миллат ва элат вакиллари олқишига сазовор бўлди. Бу ўзбек мумтоз қўшиқчилигининг жозибаси, сеҳри, бетакрорлиги билан боғлиқ. Мумтоз мусиқамиз киши руҳияти, маънавиятига ижобий таъсир ўтказувчи қудратга эга. У инсонни маънавий покликка, эзгуликка даъват этади, тингловчини борлиқ, ҳаётнинг мазмун-моҳиятини англаб етиш каби чуқур фалсафий мушоҳадага ундайди. Одам ўзида янгиланиш, яшаришни ҳис қилади.\n“Шарқ тароналари” халқаро мусиқа фестивалида эришган муваффақиятим ижодий фаолиятимда алоҳида ажралиб туради. Сабаби, ҳар бир санъаткор ўз юртида ўтказиладиган нуфузли халқаро анжуманда ғолиб бўлишни чин дилдан истайди, улкан масъулият юкини ҳис этади.\nАнглияда ўтган концертларимнинг бирида “Ушшоқ”ни олд қаторда ўтирган нуроний отахон шунчалар берилиб тингладики, овозимга овоз қўшилди. Концерт тугагач, ўша отахон ёнимга келди. У киши кўп йиллар фалаж бўлиб ётган экан. Бир куни унга дўстлари ушбу ашула ёзилган дискни совға қилибди. Отахон ҳар куни “Ушшоқ”ни эшитиб, унга батамом мафтун бўлибди. Қўшиқнинг маъносини сўраб билгач, ошуфталиги янада ортибди. Отахон кўзда ёш билан “Ишонинг қизим, мумтоз ашулангиз менга даво бўлди, бугун илк марта ўз оёғим билан юриб кўчага чиқдим”, деди. Бу гапларга бирон нарса қўшиш, изоҳлаш ортиқча, деб ўйлайман.\nМазкур фестиваль сабаб кўплаб мамлакатлар хонандалари, бастакор ва санъатшунос олимлари билан яқин ижодий мулоқотда бўлдик.\n“Шарқ тароналари” куй-қўшиқлар воситасида инсониятни тинчлик, инсонпарварлик, маънавий комиллик йўлида бирлаштирмоқда. Бугунги мураккаб замонда халқлар ўртасида дўстлик, ҳамкорлик ришталарини мустаҳкамлашга хизмат қилмоқда.\nФестиваль жаҳондаги нуфузли мусиқа анжуманлари қаторидан аллақачон жой олиб улгурди. Унинг ЮНЕСКО шафелигида ўтказилаётгани, мамлакатлар, халқаро ташкилотлар, машҳур санъат намояндаларининг бу фестивалга қизиқиши ва эътибори тобора ортиб бораётгани сўзимиз исботидир. 1997 йилда ўтказилган биринчи фестивалда 31 мамлакат вакиллари қатнашган бўлса, жорий йилда олтмишдан ортиқ давлатдан мусиқа ва қўшиқчилик анъаналарини давом эттириб келаётган ижодий жамоалар ўз дастурлари билан қатнашиши кутилмоқда.\nТехника ва технология жадал тараққий этаётган, маданиятлар ўртасидаги зиддиятлар тобора кучаяётган бугунги замонда санъатнинг бирон-бир талаб ва мезонларига жавоб бермайдиган “асар”лар пайдо бўлаётгани, айрим ёш ижрочилар мавзу, мусиқа, ижро усули, саҳна ҳаракатларида “оммавий маданият” кўринишларига тақлид қилаётгани дилни хира қилади. Бу ёш авлоднинг эстетик диди ва савиясини ўтмаслаштиради, онги ва қалби, маънавиятига занг туширади.\nМазкур жараёнда мумтоз меросимизни асраб-авайлаш, уни ёшларга безавол етказиш, миллий ва умумбашарий мусиқа санъати ютуқларини, жаҳон қўшиқчилик санъати анъаналарини ўрганиш муҳим аҳамият касб этади. “Шарқ тароналари” халқаро мусиқа фестивали ана шундай эзгу мақсадларга хизмат қилаётгани, келажагимиз ворислари қалбида буюк маданиятимиз ва санъатимиздан фахрланиш туйғусини, дўстлик, эзгулик, меҳр-мурувват ришталарини мустаҳкамлаётгани бир санъаткор сифатида мени ғоят қувонтиради.\n“Шарқ тароналари” фестивали энг улуғ, энг азиз айём – Мустақиллик байрами арафасида ўтказилишида ҳам ўзига хос рамзий маъно бор. Чунки мазкур халқаро мусиқа фестивалига айнан мустақиллик йилларида асос солинди ва бу фестиваль истиқлолимиз билан бирга камол топиб бормоқда. Ушбу мусиқа анжуманида халқимиз эришаётган ютуқлар, тинч-осуда, тўкин ва фаровон ҳаётимиз, қайта қадр топган анъана ва қадриятларимиз бор бўй-басти билан намоён бўлмоқда.\n“Шарқ тароналари” халқаро мусиқа фестивалининг Самарқанддан ўзга шаҳарда ўтказилишини тасаввур эта олмайман. Зеро, бу кўҳна шаҳар Шарқ мусиқаси, фалсафаси, маънавият, илм-маърифатга бўлган интилишларни ўзида мужассам этган дунё тамаддуни бешигидир.\nМусиқа байрами арафасида Самарқанд янада файзли ва обод, озода, мафтункор қиёфага киради. Истироҳат боғлари, фусункор фавворалар, тўкин-сочин бозорлар қадимий ва гўзал обидалар, юртдошларимизнинг мамнун ва бахтиёр чеҳраси, таъбир жоиз бўлса, фақат Самарқандгагина хос ажиб маънавий муҳит фестивалга ўзгача шукуҳ, кўтаринкилик бахш этади. Ушбу муҳит сабаб инсон қалбига энг эзгу, энг беғубор туйғулар инади. Хаёлда мумтоз куй-қўшиқларимиз янграйверади. Қолаверса, Самарқанд шаҳрини нодир ва бетакрор, гўзал қўшиққа, ғоят мукаммал мусиқа асарига қиёслаш мумкин.\nМазкур фестиваль ўтган йиллар мобайнида ўнлаб истеъдодларни кашф этди. Бугун миллий мусиқа санъатимизнинг етук намояндаларига айланган ижодкорлар ҳаёти ва ижодида янги саҳифаларни очди. Насиба Сатторова, Сойибжон Ниёзов, Абдунаби Иброҳимов, Нодира Пирматова, Матлуба Дадабоева каби ҳофизлар номларини бугун нафақат мамлакатимиз, балки хорижлик санъат ихлосмандлари ҳам чуқур ҳурмат билан тилга олади. Улар чет давлатларда ўтаётган нуфузли мусиқа анжуманларида ўзларининг маҳорат ва иқтидорини намоён этиб, миллий санъатимиз куч-қудратини, ҳаётбахш сеҳрини оламга ёяётганидан қувонасан киши.\n“Шарқ тароналари” халқаро мусиқа фестивали жаҳон мусиқаси тараққиётига ҳам беқиёс ҳисса қўшаётганини алоҳида таъкидламоқ зарур. Юртимизда ўтаётган ушбу анжуман туфайли дунёнинг кўплаб давлатларида миллий қўшиқчилик санъатини ривожлантиришга эътибор ва рағбат янада кучайди. Кўҳна замин сайқали – Самарқандда ўтадиган халқаро мусиқа фестивалига бўлган қизиқиш чет эллик санъаткорларнинг ўз ижодини янада бойитишига туртки бўлди. “Шарқ тароналари” фестивалларида иштирок этган покистонлик Абида Парвил, кувайтлик Фавзи Алланқавий, эронлик Фозил Жамшидий, америкалик Тини Биг Маунтин, озарбайжонлик Олим Қосимов, бангладешлик Мушфиқ Аҳмад Шамим ва бошқа ўнлаб ижодкорларнинг куй-қўшиқлари бугун жаҳон халқларининг мусиқий меросига айланди. Зеро, Регистонда янграган Шарқ тароналари жаҳон узра кенг ёйилмоқда.\nУшбу мусиқа анжумани мамлакатимизда санъат йўлига қадам қўйган ёш ижрочиларнинг миллий мақомчилик санъатига бўлган меҳрини ошириш, маҳоратини чархлашда айни муддао бўлмоқда. Бугун юртимизнинг турли ҳудудларидаги мусиқа мактабларида санъат сирларини ўрганаётган минглаб ёшлар “Шарқ тароналари” фестивали ҳавосидан нафас олган, тажриба-маҳоратини оширган устоз-санъаткорларга эргашиб ижод қилмоқда.\nТинч боғнинг булбули кўп бўлади, дейди халқимиз. Зеро, тинч-тотув ва фаровон юртдагина санъаткорлар жўшқин илҳом билан, завқ-шавқ ила куйлайди. Бунга Ўзбекистон санъаткорлари эришаётган ютуқлар, уларнинг оламшумул ижоди ёрқин мисолдир.\nОхирги ўзгариш: 20/06/2015 18:48. Кўрилганлиги: 1452\nМатериал манзили: https://samarkand.uz/press/news/jahon-uzra-yangramoqda-sharq-taronalari


ЎзА - Ҳарбийлар учун замонавий уйлар\n12.05.2014 16:47 Ватан ҳимояси – муқаддас бурч\nҲарбийлар учун замонавий уйлар\nШарқий ҳарбий округда хизмат қилаётган бир гуруҳ ҳарбий хизматчиларга янги уйларнинг калити топширилди.\nШу муносабат билан ташкил этилган тадбирда Ўзбекистон Республикаси мудофаа вазири ўринбосари М.Солиев ва бошқалар Президентимиз Ислом Каримов раҳнамолигида ҳарбий хизматчилар ва уларнинг оилаларини ижтимоий ҳимоя қилиш, замонавий лойиҳалар асосида ҳарбий шаҳарчалар барпо этиш, бугунги кун талабларига жавоб берадиган қулай ижтимоий-маиший шароит ва инфратузилма яратиш борасида кенг кўламли ишлар амалга оширилаётганини таъкидлади.\nМамлакатимизда Ватан ҳимоячиларини уй-жой билан таъминлаш бўйича қабул қилинган давлат дастури доирасида замонавий уй-жойлар қуриш ва реконструкция қилиш ишлари изчил давом этмоқда. Жумладан, Наманган вилоятида ҳарбийлар учун ҳар бири 32 хонадондан иборат иккита ва 48 хонадонли битта кўп қаватли уй қурилиб, фойдаланишга топширилди.\nЯнги уй билан таъминланганлар орасида кичик сержант Рустам Мансуров ҳам бор.\n– Оиламиз учун янги уй ажратилганидан беҳад хурсандмиз, – дейди Рустам. – Президентимиз, Қуролли Кучлар Олий Бош Қўмондони Ислом Каримов томонидан кўрсатилаётган бундай эътибор ва ғамхўрлик биз, ҳарбийларни янада руҳлантириб юборди. Уйидан, оиласидан хотиржам киши самарали меҳнат қилади. Биз, ҳарбийлар учун эса бу икки ҳисса муҳимдир. Бундай эътибор бизни Ватанимиз тинчлиги, халқимиз осойишталиги йўлида доимо ҳушёр ва огоҳ бўлишга ундайди.\nЯнги уйда ҳарбийларнинг оила аъзолари учун барча зарур шарт-шароит яратилган.\n– Ҳарбийлик касбини танлаганимдан фахрланаман, – дейди майор Жаҳонгир Усмонов. – Биз, ҳарбий хизматчилар ва оила аъзоларимизга кўрсатилаётган эътибор ва ғамхўрлик учун Президентимиздан беҳад миннатдормиз.\nТадбирда Наманган вилояти ҳокими Б.Юсупов сўзга чиқди.\nЎзА, М.Сулаймонов, Ҳотам Мамадалиев (сурат)


Жанубий Корея президенти Пак Кин Хенинг тақдири ҳал этилади » Ўзбекистон янгиликлари – Zamin.uz\n, 17 2021, 06:28\n09 дек, 13:00 6 301 Дунё\nБугун 9 декабрда Жанубий Корея президенти Пак Кин Хенинг ҳокимият тепасида қолиши масаласи ҳал этилади. Гап шундаки, мамлакат парламенти давлат раҳбари тақдирини кўриб чиқади. Мазкур масала бўйича овоз бериш жараёни бир палатали Миллий мажлисда ўтказилади, деб хабар қилмоқда "Kun.uz" нашри.\nБунга Пак Кин Хе атрофида рўй берган коррупция можароси ва унинг дугонаси Цой Сун Силнинг президент билан танишлигидан ғаразли мақсадларда фойдалангани фош этилгани сабаб бўлди. У турли йирик корпорациялардан хайрия мақсадларида пул ўтказмалари олгани етмаганидек, давлат ишларига ҳам аралашган, президент маърузаларига тузатишлар киритган.\nИмпичмент эълон қилиниши учун парламентнинг 300 депутатидан 200 нафари лойиҳани қўллаб-қувватлаши лозим. Ҳукмрон "Сэнури" ("Янги горизонтлар") партияси Миллий мажлисда етакчилик қилиши ҳисобга олинса, унинг камида 28 нафар аъзоси ҳам импичментни қўллаб-қувватлаши керак.\n"Сэнури" партиясининг президентга қарши гуруҳи 40 та шундай овозни кафолатлаган.\nАгар импичмент қабул қилинса, бу Жанубий Корея тарихида иккинчи шундай сиёсий воқелик бўлади. Эслатиб ўтамиз, бундан аввал, мамлакат парламенти 2004 йилда Демократик кучлари вакили Но Му Хённи президентликдан четлатишга қарор қилган эди. Маҳаллий нашрнинг ёзишича, Пак Кин Хе ўшанда депутат сифатида импичмент учун овоз берганди.\nГарчи сўнгги қарорни Конституциявий суд қабул қилса-да, эндиликда, Пак Кин Хенинг бошига ҳам шундй кўргиликлар соя солмоқда. Но Му Хён билан боғлиқ ҳодисада суд импичментни рад этган, шунга кўра, бу сафар ҳам ҳал қилувчи сўзни яна суд айтади.\nРасман Пак Кин Хе ваколати 2018 йил февралида поёнига етади. Агар ушбу можаро бўлмаганида, давлат раҳбарлиги учун сайлов 2017 йил охирида бўлиб ўтиши керак эди.\nШундай қилиб, импичмент эълон қилинса, Пак Кин Хе ваколатларини топширади, Конституцияга кўра, бош вазир мувақққат президент бўлади. У Конституциявий суд қароригача бу вазифани бажариб туради. Суд таркибидаги 9 нафар ҳакамдан 6 нафари олти ой мобайнида импичментни маъқулласа, у кучга киради. Икки ой ичида навбатдан ташқари президентлик сайлови ўтказилади.\nМабодо, импичмент лойиҳаси қабул қилинмаса, президент Пак Кин Хе ўзи ваъда қилганидек, 2017 йил апрелида истеъфога чиқиши мумкин. Ва июнь ойида навбатдан ташқари президентлик сайлови ташкил этилади.\nмамлакат Гап овоз аъзоси бажариб бўлди


2. Юртимизда тўртта янги эркин иқтисодий зоналар ташкил этилади\nСамарқанд, Бухоро, Фарғона ва Хоразм вилоятларининг ишлаб чиқариш ҳамда ресурс салоҳиятидан комплекс ва самарали фойдаланиш, шу асосда янги иш ўринлари ташкил этиш учун эркин иқтисодий зоналар ташкил этилади.\n3. ЎзМТРКда ислоҳотлар бошланди: Алишер Ходжаев ишдан кетди, ўрнига Хуршид Мирзоҳидов тайинланди!\n4. Исмат Хушевни Ўзбекистонга қайтариш керак!\n5. Вазирликда ишламоқчимисиз, марҳамат!\n6. Россияга меҳнат миграцияси тартибга солинади\n8. Канада тадбиркорлари Ўзбекистонда янги қўшма корхоналар ташкил этишади\n9. Ўзбекистон миллий мобиль алоқа оператори UZMOBILE компаниясига Владимир Кравченко раҳбар бўлди\nЎзбекистон миллий мобиль алоқа оператори UZMOBILE компаниясига Владимир Кравченко бош директор этиб тайинланди. У шанба куни Тошкентда бўлиб ўтган матбуот анжуманида журналистларга таништирилди.\n10. Йўллар, диллар ва халқларни боғлаган дўстлик!\n12. Барчани ҳайратда қолдирган кўргазма! Муштарак қалблар садоси\nЎзбекистон миллий кўргазмаси тожикистонликларда катта қизиқиш уйғотди. Унда Ўзбекистон ва Тожикистоннинг вазирлик ва идоралари ходимлари, тадбиркорлар, журналистлар, Афғонистон, Озарбайжон, Беларусь, Эрон, Қатар, Қозоғистон, Россия, Саудия Арабистони, Туркманистон, Франция, Япония каби давлатлар вакиллари, БМТ, ЕХҲТ, Европа иттифоқи, халқаро молия институтлари вакиллари иштирок этди.\n13. Ўзбекистон – Жанубий Корея бизнес форуми бўлиб ўтди\nКомпанияларимиз мамлакатингизда турли соҳаларда ўз бизнесини муваффақиятли амалга оширмоқда. Форумда Корея Республикасининг қишлоқ хўжалиги, нефть-газ, гидроэнергетика, қурилиш, транспорт инфратузилмасига ихтисослашган «Tong Yang Moolsan», «Hyundai Engineering Co.», «Woolim Hi-Tech», «Win Housing» каби қирқдан ортиқ етакчи компанияси вакиллари қатнашди.\n14. Наманган шаҳрининг собиқ ҳокими қайси камчиликлари учун ишдан олингани маълум бўлди\n2017 йилнинг ўтган олти ойи давомида саноат корхоналари томонидан маҳсулот ишлаб чиқариш ҳажми 5 миллиард 200 миллион сўмга камайтириб юборилган. Ёниб ишлайдиган, янги иш ўринларини очаётган, маҳсулотларини хорижга экспорт қилаётган тадбиркорларга шаҳар ҳокимлиги мутасаддилари тўғаноқ бўлишган. Аҳоли, хусусан ёшлар билан ишлаш, соғлом маънавий муҳит барқарорлигини таъминлаш, оилавий низоларнинг олдини олишда ҳам тизим йўқотиб қўйилган.\n15. Наманган тумани ҳокимига: "Президент "халқни норизо қилиб бўлса ҳам боғча қур" деяптими, ҳоким бува?\nҚишлоқ фуқаролари, қурилиш бошланишига йўл бермаслик учун навбатма-навбат гуруҳ бўлиб зиёратгоҳда навбатчилик ўтказишяпти.